Socijaldemokratska stranka (SDS) zatražila je danas pokretanje procedure za razrešenje predsednika Srbije Tomislava Nikolića zbog, kako navodi, njegovih pretnji tužiocu za ratne zločine Vladimiru Vukčeviću.\n"SDS najoštrije osuđuje skandalozne pretnje koje je predsednik Tomislav Nikolić uputio preko medija tužiocu za ratne zločine Vladimiru Vukčeviću. Nikolić je time najbrutalnije prekoračio ustavna ovlašćenja i nadležnosti i doveo u pitanje osnovni ustavni princip podele vlasti na zakodavnu, izvršnu i sudsku", navodi se u saopštenju SDS na čijem je čelu bivši predsednik Boris Tadić.\nTa stranka je ocenila da je skandalozno da šef države preti tužiocu za ratne zločine da "ne kopa" po određenom slučaju jer time otvoreno pritiska tužilaštvo, ali i insinuira krivicu načelnika Generalštaba Vojske Srbije generala Ljubiše Dikovića i ugrožava njegov i ugled Srbije.\n"U interesu i Srbije i generala Dikovića je da se sprovede istraga i da se utvrdi istina, a ne da predsednik Srbije šalje implicitne poruke da Srbija nešto krije", navodi se.\nTa stranka je navela da je Vukčević, najavljujući otvaranje istrage, samo obavljao svoj posao po zakonu.\n"Predsednik Nikolić je ovim ispadom brutalno prekršio svoje ustavne nadležnosti i pokazao ne samo da se vratio radikal u njemu na velika vrata, nego i da želi da vrati Srbiju u srednji vek poručujući da je on i država i zakon. Nikolić ne razume da je pretnje izrekao kao predsednik države, predstavljajući sve njene građane i da nema prava da svoj srednjevekovni i radikalski pristup predstavlja kao\ndržavnu politiku", dodaje se.\nPredsednik Nikolić izjavio je da tužilac za ratne zločine Vladimir Vukčević, koji je najavio istragu protiv načelnika Generalštaba Ljubiše Diković, ne shvata da je samostalan i da treba da razmisli "šta on to kopa po Srbiji".\n"Sada će meni jedan čovek iz Srbije, koji je vrhovni tužilac za tu materiju u zemlji, 16 godina posle bombardovanja, da kaže da će nešto da ispituje. I mandat mu je istekao. Neka malo razmisli šta on to kopa po Srbiji. Ali, nije jedini. Počela je ponovo neka orkestrirana kampanja", kazao je Nikolić u intervjuu za "Politiku".


Američki sud presudio: Sistematsko špijuniranje građana SAD od strane NSA je bilo nezakonito | OZ I.T SOLUTIONS-BLOG\nAmerički sud je presudio – program američke Nacionalne bezbednosne agencije (NSA) za prisluškivanje telefonskih poziva građana SAD je bio nezakonit.\nŠpijunski program NSA koji je omogućio sistematsko prikupljanje podataka o telefonskim pozivima Amerikanaca je prema presudi Federalnog apelacionog suda u Njujorku bio ilegalan jer program agencije nije odobrio Kongres.\nFederalni apelacioni sud je tako presudio da je sudija Okružnog suda u Njujorku pogrešio kada je odbacio tužbu Američkog udruženja za građanske slobode (ACLU) koje je u decembru 2013. podnelo tužbu kojom je pokušalo da ospori zakonitost ovakvog nadzora, pozivajući se na zakon o zaštiti privatnosti.\nSudija Okružnog suda je odbacio tužbu ACLU, navodeći da je program NSA bio protivudar vlade SAD terorizmu.\nZa postojanje ovog programa javnost je saznala zahvaljujući bivšem službeniku NSA Edvardu Snoudenu.\nU okviru ovog programa prisluškivani su i razgovori evropskih kompanija, ali i pojedinaca među kojima se našla i nemačka kancelarka Angela Merkel.\nSud je presudio da Kongres nije odobrio masovno prikupljanje podataka o telefonskim razgovorima u Patriotskom zakonu koji je donet 2001. a koji su dva poslednja američka predsednika koristila kao zakonsku osnovu za prikupljanje podataka.\nSud je ocenio da se odredba američkog Patriotskog zakona koja dozvoljava vlastima da prikupljaju podatke koji se smatraju relevantnim za istrage protiv terorizma ne može tumačiti kao dozvola za sistematsko masovno prikupljanje meta podataka o telefonskim pozivima građana SAD.\nIako je NSA prikupljala metapodatke, a ne i podatke o sadržaju razgovora, sud je ocenio da “pozivanje telefonskog broja kao što je SOS može otkriti da je neko žrtva nasilja u porordici, veteran koji pati od zavisvnosti ove ili one vrste, da osoba razmišlja o samoubistvu ili prijavljuje zločin“. „Meta podaci mogu otkriti građansku, političku ili versku pripadnost ali i društveni status pojedinca, ili da li će i kada ući u intimnu vezu”, kaže se u presudi.\n“Tako ekspanzivan razvoj vladinih baza nekada privatnih podataka bio bi nezapamćeno sužavanje privatnosti koju očekuju svi Amerikanci”, rekao je predsedavajući sudija tročlanog sudskog veća Džerard Linč.\nPrevious Post:Kako Microsoft hvata one koji koriste piratske kopije Windowsa\nNext Post:Hakeri koriste propust u WP temi i pluginu, milioni WordPress sajtova ugroženi


Hitna: Udes na Banjici, incidenti na Fristajleru i u Borci\nTanjug 1. juna 2022. 06:20\nBEOGRAD – Noćac je na Banjici u saobraćajnoj nezgodi lakše povređena jedna osoba, a incidenata je bilo na splavu „Fristajler“ i u Borči, gde su dve osobe lakše povređene, rečeno je za Tanjug u Hitnoj pomoći.\nU saobraćajnoj nezgodi u 19:36 časova na Banjici kod kružnog toka , muškarac (32) lakše je povređen i prevežen je u Urgentni centar, a na splavu „Fristajler“ u tuči u 02:25 časova lakše povrede je zadobio muškarac (45) i prebačen je u Zemunsku bolnicu.\nEkipe Hitne pomoći intervenisale su i u Borči, u ulici Julije Delere u 02:12 časova gde je u incidentu povrede glave zadobio muškarac (16) koji je prevežen u Urgentni centar.\nOsim ovoga, na javnom mestu ekipe Hitne pomoći su uglavnom intervenisale zbog alkoholisanih osoba.\nDežurale su 22 ekipe koje su ukupno obavile 86 intervencija, od čega 17 na javnim mestima, a za pomoć su se javljali hronični bolesnici, najviše hipertenzičari i kardiovaskularni pacijenti, astmatičari i osobe sa psihijatrijskim poremećajima, naveli su iz Hitne pomoći.\nKako protiv mrava u kući?


NIKOLA SANDULOVIĆ I ZVANIČNO: Republikanska stranka predstavila svog kandidata na izborima za predsednika Srbije! – REPUBLIKANSKA STRANKA\nNIKOLA SANDULOVIĆ I ZVANIČNO: Republikanska stranka predstavila svog kandidata na izborima za predsednika Srbije!\nKao što je ranije najavljeno Republikanska stranka i zvanično je potvrdila da će se njen predsednik Nikola Sandulović kandidovati na izborima za predsednika Srbije.\nO kandidaturi Nikole Sandulovića odlučilo je Nacionalno veće Republikanske stranke još u septembru 2016. godine, a sada je ta odluka i zvanično potvrđena.\nPredsednički izbori u Srbiji moraju biti raspisani do 2. marta, a održani najkasnije do kraja aprila.\nO daljim aktivnostima Republikanske stranke možete se informisati na zvaničnom sajtu stranke\ni zvaničnoj Facebook stranici https://www.facebook.com/Republikanska/\nPrevious article\tJoš jedna grupa građana iz Rasinskog okruga uz Nikolu Sandulovića Next article\tREPUBLIKANSKA STRANKA: Velimire Iliću, odgovaraćeš!


RTCG - Radio Televizija Crne Gore - Nacionalni javni servis :: Region :: Junker sjutra počinje posjetu Zapadnom Balkanu\nPRVO U MAKEDONIJI 24. 02. 2018. 20:12 >> 20:10 4\nPRVO U MAKEDONIJI\nJunker sjutra počinje posjetu Zapadnom Balkanu\nPredsjednik Evropske komisije (EK) Žan Klod Junker počeće sjutra zvaničnu posjetu Zapadnom Balkanu tokom koje će predstaviti novu Strategije proširenja Evropske unije (EU).\nIz EU je povodom posjete Junkera regionu, prve u njegovom mandatu predsjednika EK, poručeno da će cilj njegovih razgovora sa liderima svih šest "zapadnobalkanskih partnera" biti predstavljanje nove Strategije proširenja i obnovljene dinamike i interesa EU za region.\n”Osnovna poruka posjete biće suština Strategije od 6. februara, koja predstavlja sveobuhvatni pristup Zapadnom Balkanu i to ne samo u smislu velike političke i šire geopolitičke važnosti regiona za Evropu, već i naglašava šest odvojenih oblasti koje će biti kičma tog novog pristupa”, izjavio je portparol Evropske komisiije Margaritis Shinas.\nShinas je za Tanjug najavio da očekuje da Junker iskoristi priliku da "liderima, političkim činiocima i društvu" u regionu objasni "vjerodostojnost poruka" koje stižu iz Brisela.\nBalkanska turneja završava se 1. marta u Bugarskoj, gdje će zajedno sa premijerom Bojkom Borisovim biti organizovan ručak za lidere zapadnobalkanske šestorke.\nJunker zabrinut zbog rumunskog predsjedavanja EU\nPrelazni period poslije Bregzita će biti produžen\nDogovor o Bregzitu do novembra\nJunker vjeruje u dogovor o Bregzitu\n06. 10. 2018. 3\n20:47 Marsej: Policija ubila napadača\n20:32 Sjutra sunčano, do 18 stepeni\n20:21 Ruskim vojnicima zabranjeni telefoni na dužnosti


Brnabić: Ide se na veći broj testiranja, još rano izolovati Beograd - Glas Srpske\nSrna 25.03.2020 19:24\nBEOGRAD - Premijer Srbije Ana Brnabić rekla je da je cilj rano otkrivanje zaraženih virusom korona i da država radi na tome da napravi efikasniji sistem za veći broj testiranja, što će biti nova mjera Vlade, te navela da je još rano govoriti o izolaciji Beograda, koji je jedno od žarišta virusa.\n“U sred borbe smo protiv virusa korona, pratimo situaciju, idemo u nove mere... Svi moraju da se pridržavaju mera koje smo doneli”, rekla je Brnabićeva za TV “Prva”.\n“Zato je važno poštovati mere samoizolacije i socijalnog distanciranja, zato je Beograd najugroženiji, jer smo upućeniji jedni na druge”, navela je Brnabićeva.\n“Cilj je da saniramo celo naše društvo. Testiranje je sporo, treba mnogo ljudi da uzimaju briseve, treba nam prostor i na tome radimo”, navela je Brnabićeva.\nOna je dodala da je predsjednik Srbije Aleksandar Vučić rekao da ne smije da se štedi novac u borbi protiv virusa korona, te da se nabavlja sve što treba - od maski, do respiratora i lijeka “hlorikin”.


M. K. 27. novembra 2016. 15:09\nKubanska obaveštajna služba tvrdi da je od 1959. godine, više od 600 puta pokušan atentat na Fidela Kastra, kao i da iza mnogih pokušaja stoji američka obaveštajna služba CIA, prenose danas britanski mediji.\nBivši šef obezbedenja predsednika Kube Fabijan Eskalante o tome je napisao knjigu 2006. godine pod nazivom „638 načina da se ubije Kastro“, na osnovu koje je snimljen dokumentarni film na kanalu 4.\nJoš od komunističke revolucije na Kubi 1959. godine, američka vlada je imala „ideološki konflikt“ sa autoritarnom vladom na najvećem karipskom ostrvu.\nPoznat je neuspeli pokušaj kontrarevolucije u Zalivu svinja, ali o drugim metodama CIA da svrgne Kastra se ne zna mnogo.\nTajni dokumenti CIA: Ovo je zemlja gde ljudi imaju natprirodne moći…\nStaju li teorije zavere: Sutra otkrivanje tajnih dokumenata o ubistvu…\nJedan od najbizarnijih planiranih metoda bio je ubrizgavanje toksina u jednu od Fidelovih cigara, sa kojima se redovno fotografisao.\nMeđu komične pokušaje spada i plan da Kastro ostane bez svoje prepoznatljive brade, tačnije da učine da mu nekako otpadne, što bi moglo, kako se verovalo, drasticno da smanji njegovu popularnost u narodu.\nDokumenti iz perioda dok je predsednik SAD bio Bil Klinton ukazuju da je bilo predloženo cak da se eksploziv sakrije u neku školjku, jer je Kastro bio strastveni ronilac, ili da se njegovo ronilačko odelo natopi hemikalijom od koje će zaraditi kožnu bolest.\nNa dan kada je ubijen Džon Kenedi, CIA je potencijalnom atentatoru na kubanskog predsednika dala penkalo sa otrovom.\nTada se, prema pisanju medija, jedan od prebeglih Kubanaca u Parizu sastao da operativcem CIA koji mu je predao penkalo sa skrivenim špricom, a koje je trebalo da bude upotrebljeno po povratku Kubanca na Ostrvo.\nKako se navodi i bivša Fidelova ljubavnica je takođe bila umešana u planove da se eliminiše „neprijatelj demokratije“, kako su nazivali Kastra.\nMeđutim, otrovna pilula koja joj je data kao oružje, navodno se istopila u tegli hladnog krema u kojoj ju je krila.\nCIA je stalno smišljala nove tehnike da ubije Kastra, poput stavljanja bakteriološkog otrova na njegove maramice, čaj ili kafu, ali taj pokušaj je propao jer nisu uspeli da naprave otrov koji se razlaže u vodi.\nZatim, pre 16 godina, u Panami je postavljeno 90 kilograma eksploziva ispod podijuma na kojem je trebalo da drži govor, ali atentat je osujetilo njegovo obezbeđenje.\nŠto se tiče manje kompleksnih načina, „klasično“ angažovanje snajperista i članova mafije kao izvršilaca je takode bilo obuhvaćeno planom.\nS druge strane, bilo je i onih koji su pokušavali da ubede svet da je Kastro zapravo mrtav godinama i da se u javnosti pojavljuju njegovi dvojnici, a britanski „Indipendent“ je priču o atentatima završio zaključkom da će operativcima CIA biti dosadno sada kada je El Komandante i zvanično mrtav, prenosi RTS.


Španija će vakcinisati najmanje 10 miliona građana | Starmo\nNaslovnica Život Španija će vakcinisati najmanje 10 miliona građana\nŠpanija će vakcinisati najmanje 10 miliona građana\nMadrid — Španski vodeći zdravstveni zvaničnik izjavio je u utorak da vlada želi da vakciniše protiv COVID-19 najmanje 10 milona ljudi u zemlji od 47 miliona stanovnika, koristeći novu vakcinu koju su razvili američka farmaceutska firma Pfizer i njen njemački partner BioNTech.\nPfizer Inc. sopćio je u ponedjeljak da bi vakcina protiv COVID-19 mogla biti efikasna u 90 posto slučajeva, na osnovu ranih i nepotpunih testnih rezultata koji su ipak unijeli optimizam širom svijeta.\nŠpanski ministar zdravstva Salvador Illa danas je izjavio da će vakcinacija biti besplatna. On očekuje da će dovoljan broj ljudi u Španiji biti vakcinisan, skupa s nabavkama ostalih vakcina do maja 2021.\nTa zemlja očekuje da će primiti prve doze vakcina od Pfizera početkom 2021., izjavio je ministar za javnog emitera programa TVE.\nTakođer je najavio da će se naučnim argumentima suoprotstaviti ljudima koji su protiv vakcinacije. Anketarski zavod Španije CIS navodi da je 43 posto Španaca zabrinuto zbog vakcinisanja.


Beta 11. septembra 2018. 12:50\nTelenor fondacija u saradnji sa udruženjem Romkinja „Nada“, obezbedila je interaktivna nastavna sredstva kao pomoć i dodatnu podršku učenicima u savladavanju početnog čitanja i pisanja, saopštila je danas ta fondacija.\nU jednoj generaciji djaka u Srbiji, prema podacima Ministarstva prosvete, od deset do 15 odsto dece ne upiše ili ne završi školu, a medju njima je najviše dece romske nacionalnosti.\n„U Srbiji Romi provedu u obrazovanju samo polovinu vremena koje u školi provedu neromska deca, nastanjena u istim mestima“, navodi se u saopštenju.\nDodaje se da većina romske dece nema predškolsko obrazovanje, pa pri polasku u školu dolaze u potpuno novu sredinu koja ima drugačiji vrednosni sistem i način života od njihovog, što je jedan od osnovnih razloga zbog čega napuštaju školu još u ranim razredima.\nČlanice udruženja, pedagoške asistentkinje u Aleksincu, prošle su, kako se navodi, obuku za interaktivni vid nastave.\nCilj projekta je da se poveća broj romske dece koja će završiti osnovnu školu na teritoriji opštine Aleksinac.\n„Naša želja bila je da deci pridjemo kroz igru i verujem da je jedan od načina da zadržimo romsku decu u školi da im pokažemo da je učenje zabavno i da u njima probudimo želju da i svakog sledećeg dana dodju po još znanja“, rekla je predsednica udruženja Romkinja „Nada“ iz Aleksinca Nataša Petrović.\nPedagoške asistentkinje koristile su, kako se navodi, interaktivni bukvar, uz koji su decu lakše učile da čitaju i pišu, a samim tim da savladaju ostalo gradivo u školi.\nU strategiji razvoja obrazovanja u Srbiji, koje je donelo Ministarstvo prosvete, nauke i tehnološkog razvoja, navedeno je da sva deca, bez obzira na socijalne, ekonomske, zdravstvene, regionalne, nacionalne, jezičke, etničke, verske i druge karakteristike do 2020. godine moraju biti obuhvaćena kvalitetnim osnovnim obrazovanjem i vaspitanjem.\nCilj je da se broj djaka koji ne upišu osnovnu školu ili odustanu od osmogodišnjeg školovanja smanji na najviše pet procenata, a da minimalno 95 procenata onih koji su završili osnovnu školu nastavi sa srednjim obrazovanjem.


Hoće li Erdogan „osvojiti“ Istanbul - Sputnjik Srbija\nHoće li Erdogan „osvojiti“ Istanbul\n© Foto : İHA /\n08:43 23.06.2019 (osveženo 09:05 23.06.2019) Preuzmite kraći link\nStanovnici najvećeg turskog grada Istanbula danas će ponovo birati gradonačelnika, nakon što su poništeni prethodni izbori, održani 31. marta, na kojima je tesnom većinom pobedio lider opozicije Ekrem Imamoglu.\nNjegov protivkandidat je bivši premijer Benali Jildirim iz vladajuće Stranke pravde i razvoja (AKP) turskog predsednika Redžepa Tajipa Erdogana.\nImamoglu je obavljao dužnost gradonačelnika Istanbula 18 dana, pošto je, nakon niza žalbi Partije pravde i razvoja (AKP) predsednika Erdogana, Centralna izborna komisija poništila glasanje zbog nepravilnosti u imenovanju članova biračkih odbora na izbornim mestima.\nBivši biznismen Imamoglu ranije je pet godina ispred opozicione Republikanske narodne partije bio predsednik istanbulske opštine Bejlikduz.\nSa druge strane, Jildirim, provladin kandidat i Erdoganov blizak saradnik, svoju kampanju pod sloganom „Uspeli smo i uspećemo opet“ fokusirao je na sopstvena dostignuća tokom premijerskog mandata.\n„Zato što odlučujemo o budućnosti grada, želim da ljudi izađu na izbore. Istanbul je veoma važan grad... Imamo mnogo bitnih stvari da uradimo za Istanbul“, rekao je nedavno za AP.\nKao bivši ministar saobraćaja ukazivao je na svoje zasluga za poboljšanje infrastrukture u gradu i obećao da će služiti žiteljima Istanbula, grada sa oko 15 miliona ljudi.


Predsednik Nezavisnog društva novinara Vojvodine (NDNV) Nedim Sejdinović pozvao je danas civilni sektor i građane da se pridruže novinarskim i medijskim udruženjima u borbi za slobodu medija i ocenio da je “žalosno” što se u Srbiji posle protesta koje je organizovao Pokret Podrži RTV nije pojavio više nijedan ozbiljan građanski pokret koji se zalaže za slobodu medija.\n”To verovatno govori o tome da civilni sektor nema baš najbolji kontakt sa građanima. Pokret Podrži RTV, kojeg i sada mnogi proglašavaju političkim želeći da ga na taj način diskvalifikuju, bio je politički ali u najboljem smislu te reči, jer su novinari i građani koji su učestvovali u njemu stavili javni interes ispred svojih partikularnih interesa”, rekao je Sejdinović sinoć na novinarskom skupu u NDNV-u.\nOn je ocenio da su ulični protesti i druge akcije koje je Pokret Podrži RTV organizovao bili najznačajniji medijski događaj proteklih decenija u Srbiji.\n“Bio je to praznik slobode i medijske pismenosti. Nažalost, tako nešto se više nije ponovilo i po svemu sudeći – neće još dugo”, kazao je Sejdinović.\nPokret Podrži RTV nastao je kao izraz pobune zaposlenih na Radio-televiziji Vojvodine (RTV) nakon što su u tom javnom servisu izvršene političke čistke, u maju 2016. godine, nakon pobede Srpske napredne stranke na izborima u Vojvodini.\nOni su organizovali razne akcije i ulične proteste u kojima su im se pridružile hiljade građana. Pokret Podrži RTV deluje i danas i otpočetka ga čine mahom mlađi novinari sa RTV-a.\nSejdinović je upitao da li neko misli da je moguće u Srbiji imati slobodne i profesionalne medije, a imati razorene sve institucije.\n“Stiče se utisak da građani Srbije i građanske organizacije nisu svesne koliko su teški i kompleksni problemi sa kojima se susreću mediji i novinari, i koliko je pitanje medijskih sloboda pitanje od sudbonosnog značaja za sve njih. Isto tako, ni mnoge naše kolege ne razumeju da je pitanje medijskih sloboda deo šireg, političkog problema i da ga je nemoguće rešavati partikularno”, rekao je Sejdinović.\nPrema njegovim rečima, iako imaju određenih unutrašnjih slabosti, novinarske i medijske organizacije pokazuju se kao najfunkcionalniji deo civilnog sektora, koji pruža najozbiljniji otpor ne samo gušenju medijskih sloboda, nego i ukupnom urušavanju institucija.\n“Upravo su zbog toga izloženi konstantnim napadima i pritiscima sa raznih strana. Žalosno je to što se neke naše kolege raduju gaženju novinarskih i medijskih organizacija, želeći tako da ušićare nešto”, naveo je Sejdinović i dodao da novinarska udruženja ne smeju sebi da dozvole da budu “ukras vlastima”.\nOn je kao “relativno dobar znak” ocenio činjenicu da se Ana Brnabić izvinila zbog kašnjenja sa odgovorima na ključna medijska pitanja, ali je dodao da se plaši da će odgovori biti veći problem nego kašnjenje.


MARKO ĐURIĆ: Priština šalje poruke koje nisu poziv na kompromis već na potrese | Ekspres.net\n“Nadam se da čitavu godinu neće karakterisati ovakvi izazovi, već atmosfera deeskalacije, iako su iz Prištine u prvim danima januara stigle brojne velikoalbanske poruke koje nisu poziv na kompromis, već upravo poziv na nove potrese u regionu”, rekao je Đurić za portal Pink.rs.\nOn je rekao da će “Srbija i u ovoj godini nastaviti da govori jezikom mira i tolerancije”, ali da je “pred nama period u kojem će biti sve teže braniti pravo malih država i nemnogoljudnih naroda na suverenu politiku”.\nPrema njegovim rečima, “očito postoji želja pojedinih krugova moći u svetu da se proces iznalaženja održivog rešnja za pitanje Kosova i Metohije ubrza”, međutim “istovremeno se iz istih krugova podržavaju potezi Prištine kojima se kompromis čini sve manje verovatnim”.\nOn je rekao da je “izvesno da će biti pritisaka”, ali da je “važno da proces bude završen kompromisom koji će stvoriti stabilan osnov za trajan mir između Srba i Albanaca”.\nGovoreći o ubistvu lidera Gradjanske inicijative SDP Olivera Ivanovića, Djurić je rekao da do sada nije video nikakve ozbiljne pomake prištinskih istražnih organa u pravcu rasvetljavanja ovog zločina.\n“Naprotiv, bili smo svedoci raznih pokušaja instrumentalizacije ubistva Olivera Ivanovića u političke svrhe u Prištini, ali i od dela takozvane opozicije u Beogradu, na njihovu sramotu a protiv sopstvene zemlje. Ne verujem da u Prištini postoji ni volja ni interes da se nalogodavci i izvršitelji pronađu”, rekao je Đurić.\nOn je rekao da Prištini odgovara “atmosfera trajnog lova na veštice, jer to je jedan od njihovih instrumenata za stvaranje nestabilnosti i zastrašivanje Srba”.\n“Krivce, u to nema nikakve sumnje, treba tražiti južno od Ibra, i sami pokušaji Prištine da za taj zločin okrive Srbe i vladu u Beogradu jesu deo jednog šireg paklenog plana koji je i doveo do smrti Olivera Ivanovića”, rekao je Đurić.\nPrema njegovim rečima, “izvesno je da su naši istražni organi došli do ozbiljnijih saznanja o tom gnusnom zločinu nego prištinska istraga, iako nam nije bio omogućen pristup dokazima i mestu izvršenja”.\nOn je rekao da je porukama sa protesta u Beogradu koje šalje opozicija i poruka iz Prištine “zajedničko što glavnu prepreku u ostvarivanju svojih ciljeva vide u predsedniku Aleksandru Vučiću i ovoj Vladi Srbije”.\n“Ne bih išao toliko daleko da tvrdim da postoji dogovorena sinhronizovanost u njihovom delovanju, ali njihovi pritisci, u to nema nikakve sumnje, jesu sinhronizovani”, izjavio je Djurić.\n“Deo opozicionih lidera je svestan da nikada neće imati demokratsku podršku za osvajanje vlasti i zato sve više pribegavaju nesistemskim metodama političkog pritiska. Ulica, medjutim, ne može nadomestiti odsustvo programa, političkih ideja i zauvek izgubljeni kredibilitet, ali oni to očito ne shvataju”, rekao je Đurić.\nTags dijalogMarko Đurićopozicijaprištinaprotestirazgovorireakcijetakse\nVUČIĆ: Dijalog sa Prištinom tek kad ukinu takse VUČIĆ: Uklonite takse i pregovori mogu da se nastave FEDERIKA MOGERINI: Čim Priština ukine carine, sazvaću novu rundu Dijaloga Beograd-Priština VUČIĆ: Pozivamo narod na regularne skupove gde niko nikog ne bije


Minimalac u RS-u od 1. juna 650 KM - Biznis Info\nVlada Republike Srpske danas je donijela odluku o povećanju minimalne plate na 650 maraka, a ona će se primjenjivati od 1. juna.\n– Ministarstvo rada i boračko invalidske zaštite izašlo je sa prijedlogom minimalne plate u Republici Srpskoj i mi smo utvrdili da od 1. juna minimalna plata iznosi 650 KM – rekla je nakon sjednice Vlade RS ministrica finansija Zora Vidović.\nNa sjednici je bilo više tačaka dnevnog reda, uključujući i prijedlog rebalansa budžeta RS. Vidović je rekla da je budžet RS u dobroj kondiciji, te da je stabilan i likvidan.\n– Vlada Republike Srpske usvojila je danas Prijedlog rebalansa budžeta po hitnom postupku u iznosu od 4,382 milijarde KM, što predstavlja povećanje od 358 miliona KM u odnosu na ovogodišnji budžet, koji iznosi 4,024 milijarde KM – rekla je Vidović.\nVidović je rekla da je povećanje budžeta planirano za povećanje plata, penzija, socijalnih i boračkih davanja za šta će biti izdvojeno ukupno 167 miliona KM.\n-Pored toga, za povećanje investicija smo predvidjeli 90 miliona KM. Za subvencije u privredi i poljoprivredi rebalansom je planirano povećanje oko 40 miliona KM – istakla je Vidović na konferenciji za novinare, prenosi Glas Srpske.


Krivična prijava je podneta, kako se navodi, protiv Vladislava Jabučanina sa Cetinja, zbog nanošenja teške telesne povrede Kljajiću, i Aca Đukanovića iz Nikšića, zbog učestvovanja u tuči u kojoj je "nekom licu naneta teška telesna povreda".\nAco Đukanović je rođeni brat crnogorskog predsednika Mila Đukanovića.\nLiberalni savez je saopštio da su Jabučanin i Đukanović pretukli Kljajića i naneli mu teške telesne povrede, u nedelju uveče u podgoričkom hotelu" Crna Gora".\nPredsednik LS Miroslav Vicković je izjavio da je očevidac tog događaja bio pomoćnik crnogorskog ministra unutrašnjih poslova Vuk Bošković.\nAntrfile Kljajić van životne opasnosti\nNačelnik odeljenja neurohirurgije Kliničkog centra u Podgorici, dr Novak Lakićević, saopštio je u utorak za "Glas" da je Zoran Kljajić u ponedeljak operisan i da je njegovo zdravstveno stanje stabilno.\n- Pacijent je došao u Klinički centar sa težim povredama glave. Dežurni lekari konstatovali su frakturu čeone kosti i preporučili su hitnu operaciju, koju je odmah urađena. Kljajić je posle intervencije izašao iz kome i sa intenzivne nege prebačen je na odeljenje - kaže dr Lakićević, koji je operisao Kljajića. On je dodao da je Kljajić van životne opasnosti, svestan i bez neuroloških ispada. Međutim, dr Lakićević, nije mogao da kaže kojim predmetom je pacijent udaren u glavu.


Prihodi od naknada za priređivanje igara na sreću imaju trend rasta od početka primjene novog Zakona o igrama na sreću, a u prvih šest mjeseci ove godine prikupljeno je 17,6 miliona KM ili 32 odsto više u odnosu na isti period prethodne godine, saopšteno je iz Ministarstva finansija Republike Srpske.\nIz resornog ministarstvu ističu da puni efekat primjene Zakona o igrama na sreću, koji je usvojen u martu, očekuju krajem godine, jer tek od polovine septembra ističe rok za usklađivanje priređivača igara na sreću sa odredbama novog zakona.\n"Ukupan prihod budžeta Srpske u prošloj godini od naknada od priređivanja igara na sreću iznosio je 27,6 miliona KM. Prema podacima Poreske uprave, broj prijavljenih radnika u oblasti igara na sreću 31. decembra 2018. godine, odnosno u vrijeme važenja prethodnog zakona, iznosio je 2.457, dok je 31. juna, u vrijeme važenja novog zakona, bilo 2.426 zaposlenih", navode u Ministarstvu finansija povodom učestalih natpisa u medijima u vezi sa usvojenim Zakonom o igrama na sreću.\nPrema podacima Poreske uprave, priređivači igara na sreću u Srpskoj su na osnovu prijavljene dobiti u igrama na sreću za 2018. godinu prijavili porez na dobit u iznosu od 3,9 miliona KM.\n"To čini oko 1,5 odsto ukupno plaćenog poreza na dobit u Republici Srpskoj, što je poražavajuće imajući u vidu ekspanziju priređivanja igara na sreću. U Srpskoj su u trenutku donošenja novog zakona 1.033 kladionice imale odobrenje Uprave za igre na sreću, 441 automat-klub sa 5.369 automata, šest priređivača internet igara na sreću, 16 klasičnih tombola, jedan kazino i 1.097 lokacija na kojima se priređuju elektronske igre putem 1.630 terminala za elektronske igre na sreću", kažu u Ministarstvu finansija Srpske.\nCilj donošenja novog zakona, kako su naveli, bilo je unapređenje sistema igara na sreću, posebno nadzora i razvijanje obima poslovanja u zakonskim okvirima, a samim tim i povećanje budžetskih prihoda.\n"S obzirom na to da je riječ o djelatnosti od javnog interesa, ta oblast mora biti detaljno normirana i kontrolisana od države, kao što je slučaj u svim državama", navode u Ministarstvu finansija.\nPodsjetili su da državne lutrije u zemljama u okruženju imaju pravo na osnovu zakona da priređuju sve igre na sreću, a da u svijetu ima čak i primjera da je država jedini priređivač igara na sreću.\n"Pravo na priređivanje elektronskih igara na sreću postaje isključivo pravo `Lutrije Republike Srpske` zato što su elektronske igre u suštini lutrijske igre na sreću koje se priređuju putem terminala za elektronske igre, odnosno putem video-lutrijskih terminala i prirodno je da ih kao takve ne mogu priređivati drugi priređivači, već isključivo `Lutrija Republike Srpske`", istakli su u Ministarstvu finansija.\nPrethodni zakon je omogućavao da se elektronske igre na sreću mogu priređivati u igračnicama za elektronske igre, a od 2012. godine i na mjestima gdje se priređuju druge igre na sreću kao što su kladionice, automat klubovi i kazina.\n"U skladu sa odredbama novog zakona, priređivači kojima je istekla licenca dužni su da uklone terminale putem kojih su priređivali elektronske igre na sreću iz prostora u kojima su priređivane. To praktično znači da će poslovna jedinica u kojoj je bio postavljen terminal nastaviti sa radom samo će terminal biti uklonjen", pojasnili su u Ministarstvu finansija.\nKomentarišući tvrdnje da će novi zakon uticati na zatvaranje objekata u kojima se priređuju igre na sreću, u Ministarstvu finansija ističu da u dosadašnjoj praksi nije postojala ni jedna igračnica u Srpskoj, odnosno prostor u kojem se priređuju samo elektronske igre, već su one priređivane u kladionicama, automat klubovima u okviru kladomata koji su posebna vrsta kladionice i postavljani su u ugostiteljskim objektima.\n"Novim zakonom pravo priređivanja igara na sreću putem automata, kazina, kladionica i lutrijskih igara na sreću se ne mijenja, već se za te priređivače samo modifikuju uslovi za priređivanje u vezi sa naknadama i računarskim sistemom", pojasnili su u Ministarstrvu finansija.\nOporezivanje priređivanja igara na sreću do sada je bilo u najvećoj mjeri u paušalnom iznosu po uplatno-isplatnom mjestu, terminalu ili automatu za igru na sreću.\n"Uvođenje onlajn nadzora stvorilo je tehničke i pravne pretpostavke za oporezivanje u odnosu na prihod svih priređivača igara na sreću. Novim zakonom predviđena je potpuna onlajn kontrola posredstvom računarskih sistema koji će morati da imaju tehničke specifikacije koje omogućavaju Ministarstvu finansija potpuni uvid u sve aspekte priređivanja igara na sreću", napominju u resornom ministarstvu.\nPrethodnim zakonom je bilo propisano da su dobici od igara na sreću oporezovani samo ukoliko su iz lutrijskih igara.\n"To je dovodilo u neravnopravan položaj dobitnike u lutrijskim igrama u odnosu na druge dobitnike kao što su iz kladioničkih igara. Novim zakonom je normirano da se oporezuju svi dobici u igrama na sreću veći od 1.000 KM", istakli su u Ministarstvu finansija.\nNovim zakonom je prvi put uveden i međunarodni standard odgovornog priređivanja igara na sreću koji, između ostalog, označava i obavezu priređivača da usmjere određene kapacitete za sprečavanje zavisnosti od kockanja, kao što je uređeno u svim razvijenim zemljama.\nOvaj standard podrazumijeva i ograničenje reklamiranja, kao i obavezu u okviru reklama upućivanja na mjesta na kojima igrači mogu dobiti besplatnu psihološku pomoć ili upozorenja o štetnosti kockanja.\n"I ovaj, kao i prethodni zakon sadrže vrlo jasne zabrane igranja maloljetnicima i jasnu uputu postupanja u skladu sa propisima o sprečavanju pranja novca i finansiranja terorizma. Dodatnim normama stvara se još čvršća zakonska regulacija društveno odgovornog ponašanja u ovoj oblasti", navode u Ministarstvu finansija.


eTrezor | IMEL d.o.o. Lukavac\nImelTrezor predstavlja integrisano softversko rješenje za podršku planiranja i praćenja izvršenja budžeta u općinama i vanbudžetskim institucijama. Kreiran u skladu sa zakonima i pravilima koja regulišu ovu oblast (Zakon o trezoru FBiH, Zakon o budžetima, Uredba o računovodstvu budžeta/proračuna u Federaciji BiH, Međunarodni računovodstveni standardi i kodeksi).\nUspostavljanje i razvoj savremenog sistema upravljanja prihodima i rashodima u javnim institucijama predstavlja kompleksan skup aktivnosti koje zahtjevaju organizaciono strukturiranje, strateško planiranje i budžetiranje. Ostvarenje postavljenih aktivnosti/ciljeva uz evidenciju i praćenje omogućava ImelTrezor što u konačnici vodi ka ostvarenju misije svake institucije.\nOsnovni benefiti uspostave sistema ImelTrezor u javnim institucijama ogledaju se u finansijskom upravljanju i kontroli usaglašenoj sa zakonskom regulativom, zatim transparentnom izvještavanju, kao i visokim standardima upravljanja resursima.\nPlaniranje i praćenje izvršenja budžeta obuhvata evidentiranje budžeta, evidentiranje operativnih planova, planiranje kvartalnih gotovinskih tokova, planiranje mjesečnih gotovinski tokova, odobrenje operativnih planova, planiranje budžeta, rebalans budžeta,rezervisanje sredstava.\nCentralizovan obračun i isplata plaća i naknada plaća za budžetske korisnike, uspostava i održavanje centraliziranog sistema obračuna plaća, procjena potrebnih sredstva bazirana na utvrđenom nivou plaća, kao i iznosima obaveza po osnovu poreza i doprinosa, isplata plaća i obaveza po osnovu poreza i doprinosa.\nVođenje jedinstvenog računa trezora kroz sistem omogućava centraliziranu kontrolu nad svim javnim prihodima u službama za finansije.\nPrimjena propisane računovodstvene metodologije i standarda obuhvata pripremu i izdavanje finansijskih izvještaja u skladu sa međunarodno priznatim standardima za računovodstva javnog sektora.\nSistem omogućava pripremu i javno objavljivanje finansijskih izvještaja u skladu sa pravilnikom o finansijskom izvještavanju i godišnjim obračunima.\nSistem omogućava kontrolu i praćenje izvršenja plana budžeta i kontrolu stanja jedinstvenog trezorskog računa.


Grupa investitora ulaže 650 miliona dolara u švajcarsku kompaniju koja usisava ugljen-dioksid iz atmosfere Grupa investitora ulaže 650 miliona dolara u švajcarsku kompaniju koja usisava ugljen-dioksid iz atmosfere\nOvo je, kako se navodi, do sada najveća investicija u industriju za uklanjanje ugljen-dioksida.\n07/04/2022 autorka: Jelena Kozbašić\n0 izvor: Climeworks\nU nedavno objavljenom IPCC izveštaju vodeći klimatolozi sveta naglasili su da zadržavanje porasta srednje globalne temperature na 1,5 °C, pored smanjenja štetnih emisija, zahteva i da određene količine ugljen-dioksida (CO2) budu uklonjene. Jedno u nizu rešenja za to nudi švajcarska kompanija Climeworks. U korisnost ove tehnologije veruje i grupa investitora koja je nedavno uložila 650 miliona američkih dolara za uvećanje kapaciteta Climeworks-ovog postrojenja za direktno usisavanje ugljen-dioksida iz atmosfere.\nMnoge druge firme i startapi širom sveta takođe se bave uklanjanjem ovog gasa sa efektom staklene bašte – jedni to čine pomoću meteoroloških balona koji hvataju CO2 na 15 km nadmorske visine, jedni umesto iz vazduha izvlače CO2 iz okeana, jedni ga pretvaraju u ulje i zakopavaju pod zemlju.\nIpak, kompanija Climeworks, osnovana 2009. godine, nalazi se među pionirima upotrebe ove tehnologije pa se danas smatraju nekim od najjačih industrijskih igrača na tom polju.\nDodatno, trenutno najveće postrojenje za direktno usisavanje ugljen-dioksida iz atmosfere pripada upravo njima. Postrojenje Orca, izgrađeno na Islandu, počelo je sa radom u septembru prošle godine i godišnje će hvatati 4 hiljade tona CO2, što je otprilike ekvivalentno emisijama oko 600 prosečnih Evropljana.\nDa bi doprinos Climeworks-a rešavanju problema globalnog zagrevanja bio osetan, kapaciteti postrojenja bi trebalo ubrzano da rastu. Prikupljeni kapital u iznosu od 650 miliona američkih dolara, što je do sada najveća investicija u industriju za uklanjanje ugljen-dioksida, svakako će olakšati ovaj podvig.\n„Climeworks smo osnovali sa vizijom da svetu obezbedimo tehnologiju koja ima potencijal da preokrene klimatske promene. Ubrzano povećavanje kapaciteta za uklanjanje ugljenika igraće ključnu ulogu u naporima čovečanstva da se globalno zagrevanje zadrži ispod 1,5 °C. I ovo ćemo raditi počev od ovog trenutka”, kazao je suosnivač kompanije Jan Vursbaker.\nPrema tvrdnjama drugog suosnivača Kristofa Hebalda, novac će biti iskorišćen za izgradnju novog postrojenja za hvatanje 40 hiljada tona CO2 u naredne tri godine. Ultimativni cilj švajcarske kompanije jeste da do 2030. usisa preko milion tona ugljen-dioksida.\nKako funkcioniše Climeworks-ova tehnologija?\nClimeworks-ova tehnologija zasnovana je uvlačenju velikih količina vazduha u posebni kolektor. Ovo se odvija pomoću ventilatora. Vazduh se u kolektorima filtrira pomoću materijala koji privlači CO2 slično kao što magneti privlače gvožđe.\nVazduh bez ugljen-dioksida potom biva oslobođen, dok se štetan gas zagreva na visokim temperaturama. Na samom kraju procesa, CO2 se ubrizgava u zemlju gde ostaje trajno i bezbedno pohranjen. Ali takođe može i da se reciklira i iskoristi kao sirovina.\nLokacije za razvoj ove tehnologije se pre svega biraju na osnovu geoloških karakteristika terena i zbog toga je Island jedan od favorita, ali postoji mogućnost da se kapaciteti prošire i na Norvešku i Oman, kao i Severnu Ameriku.\nClimeworks-u je takođe bitna i dostupnost pristupačne zelene energije zato što teže potrošnji isključivo obnovljivih izvora ili energije iz otpada. Ako uzmemo u obzir da je proces ekstrakcije CO2 iz atmosfere troše izuzetno energetski iscrpan, masovna implementacija ovog rešenja imala bi smisla za borbu protiv klimatskih promena jedino u slučaju da se tehnologija snabdeva iz obnovljivih ili održivih izvora energije.\nNaučnici predviđaju da bi do sredine veka svake godine iz vazduha trebalo da odstranimo 10 milijardi tona ugljen-dioksida. Međutim, tehnološka rešenja slična Climeworks-ovom su skupa. Zainteresovanost finansijskog sektora za investiranjem u njih pokazuje da to možda i nije tako nedostižno kako na prvu loptu možda izgleda.


FESTIVAL ,,DANI KOMEDIJE“: Bogat program za PUNOLjETSTVO :: Semberija INFO ::\nFESTIVAL ,,DANI KOMEDIJE“: Bogat program za PUNOLjETSTVO\nPozorišni festival ,,Dani komedije“, koji se u Bijeljini održava od 2001. godine, ove godine slavi svoj osamnaesti rođendan. Kako je punoljetstvo uvijek značajan događaj, tako su se i u Centru za kulturu ,,Semberija“, koji je organizator ovog festivala, potrudili da za svoje sugrađane prirede poseban program.\nFestival ,,Dani komedije“ biće otvoren 25. marta i proslaviće punoljetstvo, a ljubitelji pozorišta na poklon će dobiti kvalitetan program i imaće priliku da pogledaju šest predstava. Na repertoaru su predstave za svačiji ukus, od onih sa ozbiljnim temama, do predstava koje će publiku nasmijati do suza. Manifestacija će trajati do 30. marta, a ove godine selektor je direktorka Centra za kulturu ,,Semberija“ Slađana Lekić, koja je istakla kvalitet, jer same predstave to garantuju.\n-Za punoljetstvo festivala potrudili smo se i slobodno mogu reći da će biti kvalitetniji od prethodnih, s obzirom da se pojavljuje zavidan broj velikih imena srpskog glumišta. Pored glumaca, dobre su i kvalitetne kako produkcije, tako i pozorišta koja dolaze. ,,Dane komedije“ otvoriće Zvezdara teatar iz Beograda izvođenjem komedije ,,Generalna proba samoubistva“, a u ovoj predstavi, koja je imala već 200 izvođenja, nastupaju Branislav Lečić, Branimir Brstina, Dubravka Kovjanović i Igor Đorđević. Druge festivalske večeri nastupaju glumci Agencije Scena iz Beograda Olga Odanović, Milan Kalinić, Anastasija Anja Mandić i Vučić Perović koji će izvesti predstavu ,,Idealna polovina“. Na festival i ove godine dolazi Gradsko pozorište ,,Jazavac“ iz Banja Luke koje će izvesti predstavu ,,Bračni par(astos)“ u kojoj igraju Snježana Mišić i Aleksandar Blanić. Četvrte festivalske večeri na scenu izlaze glumci Beogradskog dramskog pozorišta Daniel Sič, Ivan Tomić, Ervin Hadžimurtezić i Stevan Mrđenović koji će izvesti ,,Jazavca pred sudom“. Ove godine na festivalu u Bijeljini predstaviće se i jedno novo pozorište iz Beograda koje su osnovali Andrija Milošević i Viktor Savić, to je Teatar na Brdu, a Bijeljincima će izvesti ,,Šećer je sitan osim kad je kocka“. To je predstava u kojoj igraju Andrija Milošević, Sloboda Mićanović, Viktor Savić i Aleksandra Tomić. Na ,,Danima komedije“ novo je to što po prvi put učestvuje bijeljinsko pozorište, Teatar ,,Maslačak“, a pred domaćom publikom, revijalno, izvešće predstavu ,,Državni lopov“ u kojoj će nastupiti Nenad Blagojević, Dušan Ranković i Emrah Mujkanović’’, najavila je Slađana Lekić, dodavši da su organizacijom i selekcijom ovogodišnjeg izdanja festivala izvukli umjetnički maksimum.\nŽiri 18. ,,Dana komedije“ čine Dejan Janković, reditelj i producent iz Beograda, koji je predsjednik žirija, a članovi su dvojica Bijeljinaca, Gavrilo Jovanović, diplomirani glumac i Aleksandar Stankić, diplomirani režiser. Nakon pet odgledanih predstava u zvaničnoj selekciji donijeće odluku o dodjeli nagrada.\n-Osamnaeste ,,Dane komedije“ otvoriće velika srpska glumica Svetlana Bojković, a pored zvaničnog festivalskog programa i ove godine organizujemo Školu glume za srednjoškolce, koju vode Dejan Janković i Branislav Lečić’’, ističe direktorka Centra za kulturu.\nPozorišni festival ,,Dani komedije“ počeo je u decembru 2001. godine. Od tada, evo već 18 godina, festival se organizuje i realizuje kao jedan od najznačajnijih kulturnih događaja u Bijeljini, a kroz festival je prošlo stotine glumaca.\n-Ove je godine festival postao punoljetan, te mogu reći da sam izuzetno ponosan da doprinosi popularizaciji pozorišne umjetnosti u našem gradu. Divno je vidjeti da iz godine u godinu ovaj praznik pozorišne umjetnosti postaje sve značajniji i veći’’, rekao je Milan Radić, jedan od osnivača ,,Dana komedije“.\nNaime, ovaj pozorišni festival u Bijeljini pokrenuli su Milan Radić, koji je tada bio direktor Doma omladine (kulturne ustanove koja je prethodila današnjem Centru za kulturu ,,Semberija“) i Milan Cvjetinović, direktor Pan radija. Želja im je bila da realizuju jedan kvalitetan pozorišni festival gdje će bijeljinska publika imati priliku da vidi odlične pozorišne predstave. Imali su namjeru da unaprijede kulturni život grada, čemu su doprinijeli i dolasci najznačajnijih pozorišnih i glumačkih imena iz regiona.\n-Prva predstava koja je održana na ,,Danima komedije“ 2001. godine bila je predstava ,,Život je lep“ koju je, u režiji Aleksandra Đorđevića, izvelo Šabačko pozorište. Ta predstava je, po ocjeni publike, proglašena najboljom predstavom festivala’’, prisjeća se Milan Radić, koji pojašnjava da je prvih pet izdanja festivala održano u decembru.\nŠesti ,,Dani komedije“ održani su u februaru 2007. godine, a sedmi u martu 2008. godine i od te godine stalno se organizuju u martu.


Počela vakcinacija starijih od 65 godina bez prijave - Vijesti Srpske – Najnovije vijesti iz Republike Srpske\nNaslovna Najnovije Počela vakcinacija starijih od 65 godina bez prijave\nPočela vakcinacija starijih od 65 godina bez prijave\nNa „Banjalučkom velesajmu“ danas je počela vakcinacija protiv virusa korona stanovništva starijeg od 65 godina bez zakazivanja termina, a građanima će biti na raspolaganju 10 ekipa zdravstvenih radnika.\n„Veoma je bitno prepoznati značaj vakcinacije jer na taj način štitimo, ne samo pojednice, već i zajednicu. Stičemo kolektivni imunitet u zajednici u kojoj živimo i samim tim sprečavamo širenje epidemije“, izjavio je Šukalo novinarima.\n„Svaka vakcina je i efikasna i bezbjedna i mogu da se jave očekivani, neželjeni događaji u smislu lagane prolazne temperature i groznice, ali zbog toga su tu ekipe doktora koji će unaprijed odrediti da li neko ima prepreku da se vakciniše. Vrlo mali je broj kontraindikacija za bilo koju vakcinu, pa i za ovu koja se primjenjuje ovdje, a to je `astra zeneka`“, naveo je Šukalo.\nPrema njegovim riječima, vakcinacija na „Banjalučkom velesajmu“ odvijaće se do 15.00 časova, a obezbijeđen je dovoljan broj vakcina.


Polovni i novi autodiler automobili - Oglasi Crna Gora - Mojtrg.me\nAutodiler oglasi Crna Gora - Mojtrg.me\nNajposjećeniji sajt za polovne i nove autodiler automobile, motore, kamione i razne mašine u Crnoj Gori je Mojtrg.me. Kupite ili prodajte auto putem besplatnih oglasa.\n25 feb. 10:52 Stanovi , Budva\nManji stan na CG primorju\nKupovina polovnih i novih automobila, motora, kamiona i ostalo\nSajt Mojtrg.me je mjesto gde možete da kupite ili prodate polovne ili nove autodiler automobile, motore, kamione, tovarna vozila, poljoprivredne i gradjevinske mašine, kombi vozila i još mnogo toga. Koristite filtere da biste sortirali autodiler oglase po ceni, marki automobila ili godini proizvodnje.\nDa li želite da postanete autodiler?\nAko posjedujete različličita vozila koja vam nisu potrebna, vrlo lako možete da ih prodate na sajtu Mojtrg.me i postanete pravi autodiler. Sve što treba da uradite je da postavite oglas sa informacijama o vozilu koje želite da prodate i sačekate da vam se jave potencijalni kupci.\nautodiler autodiler gradjevinske masine autodiler kamioni autodiler golf autodiler motori www autodiler autodiler kombi prodaja automobila prodaja motora kombi vozila prodaja kamiona\nStan sa spavaćom sobom u Budvi


SARADNjA „TERMOELEKTRO“ BRČKO I SŠC „VUK KARADžIĆ“ LOPARE :: Semberija INFO ::\nSARADNjA „TERMOELEKTRO“ BRČKO I SŠC „VUK KARADžIĆ“ LOPARE\nPredstavnici preduzeća „Termoelektro“ Brčko na čelu sa predsjednikom uprave gospodinom Ilijom Stjepanovićem posjetili Srednjoškolski centar „Vuk Karadžić“ Lopare i razgovarali sa direktorom i učenicima metalske struke ove škole. Učenicima je predstavljen rad ove kompanije u regiji, inostranstvu, kao i u Loparama, gdje imaju registrovanu firmu „Termoelektro oprema“.\nPonudili su saradnju za izvođenje praktične nastave u svojim prostorima, zapošljavanja novih radnika, prekvalifikaciju, kao i mogućnost rada u inostranstvu preko svojih firmi. Pored toga ovo preduzeće je izrazilo i spremnost da pomogne školovanje učenika slabijeg imovnog stanja koji su zainteresovani za učenje i rad u ovoj firmi.\nTermoelektro Brčko je specijalizovano preduzeće za: izgradnju, remont, rekonstrukciju, revitalizaciju i održavanje termoenergetskih, industrijskih i drugih postrojenja, kao i izradu i montažu nestandardne opreme i konstrukcija. Termoelektro pruža kompletnu i kvalitetnu uslugu od inženjeringa i izrade projekata do organizacije na samom gradilištu po principu „ključ u ruke“, osnovano 1997. godine i zapošljava oko 300 radnika.\nSALCBURG POKLANjA MAJEVIČANIMA VOZILO ZA ODVOZ OTPADA\nASFALTIRANjE PARKING PROSTORA ISPRED NOVOG OBJEKTA U KRUGU DOMA ZDRAVLjA LOPARE\nVJEČNA KUĆA RISTE FARAONA\nDISKRETNI HEROJI – DR ŽELIMIR NEŠKOVIĆ IZ LOPARA\nLopare: Upis u vrtićku 2019/2020 godinu\nODRŽAN FESTIVAL NARODNIH OBIČAJA\nNOVI ASFALT ZA KVALITETNIJI ŽIVOT MAJEVIČKIH SELA\nODRŽAN LjETNI FESTIVAL U LOPARAMA


A. J. 30. juna 2018. 06:08\nRoditelji mladog Nemca koji je radio na Novom Zelandu morali su da svoju kuću daju pod hipoteku kako bi platili njegovu sudsku kaznu koju je sudija opisao kao „jednu veoma skupu sms poruku“.\nNakon što je dobio otkaz u fabrici mleka u prahu nedaleko od Blenheima na Južnom ostrvu u novembru, Maksimilian Kristian Zuker je poslao poruku svom šefu u kojoj je napisao da je „ostavio mali poklon na proizvodnoj liniji“ mleka u prahu, prenosi Marlborough Express.\nPola sata kasnije ovaj 21-godišnjak je poslao drugu poruku u kojoj je napisao da se radi o šali, ali je kompanija već pokrenula proceduru uništenja kontaminiranih proizvoda u skladu sa zakonom.\nKompanija je bila prisiljena da baci celu pošiljku za izvoz. Saopštili su i da je ukupan trošak pošiljke, dan posla provedenog u uništenju proizvoda i pokušaj nadoknade izgubljenog vremena, iznosio skoro 190.000 novozelandskih dolara (preko 110.000 evra).\nKako se navodi u novinskom izveštaju, porodica mladog Nemca bila je prisiljena da kuću stavi pod hipoteku da bi pokrili kaznu od 19.000 dolara koja mu je izrečena na okružnom sudu u Blenheimu, kao i njegove troškove života dok je čekao izricanje kazne na Novom Zelandu.\nNude 57.000 evra godišnje za posao od četiri dana nedeljno i…\nGrupa od 145 kitova uginula nakon što se nasukala


Nova sezona akcije "Parkiraj i bicikliraj", uskoro mogućnost iznajmljivanja bicikala i na OBILIĆEVOM VENCU - Bajsologija\nUsluga je dostupna na parkingu na Adi Ciganliji, kod Sava Centra, kao i kod Sportskog centra „Milan Gale Muškatirović“.\nKako je kazao gradski menadžer Goran Vesić na otvaranju sezone, Beograd trenutno ima 83 kilometara biciklističkih staza, a trenutno je prosek korišćenja bicikala u saobraćaju 0,7 odsto. Plan je da u narednih deset godina taj broj bude 10 odsto, a da bi se to desilo biće izgrađeno 120 kilometara novih biciklističkih staza, najavio je Vesić. Govoreći o uvođenju usluge iznajmljivanja bicikala gradski menadžer je naglasio da će veoma brzo biti raspisan konkurs putem koga će se tražiti neko ko bi učestvovao u tom projektu. Cilj je da se postavi 150 stanica za iznajmljivanje bicikala, rekao je on i dodao da će prvih 30 minuta korišćenja bicikala biti besplatno, a posle toga će se plaćati.\nDirektor JKP „Parking servis“ Andrija Čupković je rekao da je akcija „Parkiraj i bicikliraj“ osmišljena u cilju rekreacije građana, očuvanja životne sredine i razvoja biciklističkog saobraćaja. Ocenivši da je prošla sezona akcije završena više nego uspešno, on je rekao da više od 10.000 građana, koji su prošle godine vozili bicikle preuzete na parkiralištima „Parking servisa“, dokaz da su takve akcije neophodne u Beogradu.\nČupković je dodao da će ove godine akcija „Parkiraj i bicikliraj“ biti proširena, on je nagalasio da će bicikli biti ponuđeni na korišćenje i u garaži na Obilićevom vencu gde će biti na raspolaganju 40 bicikala.\nNa parkiralištu Ada Ciganlija danas su promovisana i nova obeležena porodična parking mesta koja su šira od običnih, nalaze se bliže ulazima-izlazima i namenjena su porodicama sa bebama, decom, kolicima, ali i trudnicama kojima se omogućava lakši prilaz parkingu i više prostora oko vozila.


SBiH izlazi iz koalicije nakon dogovora SDA sa SBB-om?\nPredsjednik SDA Bakir Izetbegović istakao je da stranka na čijem je čelu “ne kani odustati od saradnje sa SBiH i a-SDA jer su obje stranke u ključnim momentima za FBiH dale svoju podrušku usvajanju Zakona o radu.\n“Mi ćemo nastaviti saradnju o ovom mandatu. Ovo je bio još jedan u nizu sastanaka sa predstavnicima SBiH i a-SDA, koji kao blok može napraviti i stabilizirati prilike u zemlji i povesti integracioni proces snažno naprijed”, rekao je Izetbegović.\nPredsjednik SBiH Amer Jerlagić naveo je da bez obzira da li Stranka za BiH bila u koaliciji ili ne “ostaje na strani koja će dati podršku za provođenje reformske agende i britansko – njemačke inicijative”.\n“Nakon razgovora i dogovora između SDA i SBB za SBiH su nastupile nove okolnosti”, istakao je Jerlagić.\n“Insistirali smo na resoru energetike jer je SBiH još prije osam godina pokrenula neke bitne projekte čiju smo cijenu debelo platili. Projekti su sada dovedeni do završetka i sada neko treba doći i da tako kažemo pokupiti kajmak”, rekao je Jerlagić.\nPredsjednik SDA istakao je da učešće SBiH i a-SDA “prevazilazi brojčani kapacitet, te da SDA trebaju takvi partneri kao što su te dvije stranke”.\n“SDA je spremna ići na njihovu participaciju u vlasti kroz učešće u pozicijama pomoćnika ministara, direktora i rukovodilaca pojedinih agencija i ustanova”, istakao je Izetbegović.\nVlada FBiH i SDA uništili Binas: U prošloj godini zabilježili gubitak od 3,7 miliona KM


Izvor: 025info.rs, 07.Dec.2017, 11:22\nUdruženje italijanskih industrijalaca u Srbiji "Konfindustrija" (Confindustria Serbia) obeležilo je pet godina postojanja i, tim povodom, nagradilo kompanije, pojedince i institucije. "Konfindustrija" je dodelila nagrade u četiri kategorije. Među njima, nagradu za najveći doprinos razvoju privredne saradnje Italije i Srbije od 2012. do 2017. godine dobila je kompanija obuće "Progetti", nagrade za društveno odgovorno poslovanje uručene su kompanijama "Flash Srb", "Palladio East" i "Modine Srb", dok je nagradu za opštinu u Srbiji sa najboljim poslovnim ambijentom po izboru italijanskih privrednika dobio Apatin. Na svečanosti u Italijanskom institutu za kulturu u Beogradu, nagradu je preuzeo Milan Škrbić, predsednik opštine Apatin, a tim povodom je i organizovana konferencija za novinare u Plavoj sali SO Apatin. - Na osnovu glasanja članova Konfindustrije, Apatin je proglašen za opštinu sa najboljim poslovnim ambijentom u Srbiji. U...\nVečernje novosti: Opština Apatin najbolje poslovno okruženje\nIzvor: Radio Dunav, 07.Dec.2017\nUdruženje italijanskih industrijalaca u Srbiji “Konfindustrija” (Confindustria Serbia) obeležilo je pet godina postojanja i tim povodom, nagradilo kompanije, pojedince i institucije.. “Konfindustrija” je dodelila nagrade u četiri kategorije. Među njima, nagradu za najveći doprinos razvoju...


UPUTIO ZAHTEV NARODNOJ SKUPŠTINI: Dodik pokrenuo postupak zaštite entitetskog interesa! Evo šta to znači! – SLOBODA\nSrpski član Predsedništva Bosne i Hercegovine Milorad Dodik uputio je danas u Narodnu skupštinu Republike Srpske izjave druga dva člana Predsedništva zbog kojih je pokrenuo postupak zaštite vitalnog entitetskog interesa, saopšteno je iz kabineta srpskog člana Predsedništva BiH.\n“Nedovoljno se u skladu sa Ustavom Republika Srpska vidi kao jedinica koja treba da bude vidljiva”, kazao je Dodik i dodao da će parlament RS, u skladu sa ustavnim ovlašćenjima, razmatrati to pitanje.\nZaštita vitalnog nacionalnog interesa konstitutivnih naroda jeste tzv. “mehanizam”, kojim bi trebalo da se osigura da se nijedna odluka “od vitalnog nacionalnog interesa” ne donese protivno interesima bilo kojeg konstitutivnog naroda.\nTakođe razlog je i Odluka o odobravanju zaključivanja Sporazuma o učešću BiH u programu za međunarodno ocenjivanje učenika (PISA) u 2021. godini.\nU saopštenju se navodi da je zahtev pokrenut i zbog izjave o proglašenju Odluke o odobravanju zaključivanja Ugovora o pristupanju BiH Međunarodnom istraživanju razvoja čitalačke pismenosti PIRLS u 2021. godini.\nBoško Obradović: Sudije Ustavnog suda koji su članovi SNS da podnesu ostavke ili će biti lustrirani posle smene vlasti\nRuska vlada odobrila ugovor: Srbija će moći da izvozi bez carine na tržište od 183 miliona ljudi


Evropski sud - Vlasti FBiH diskriminirale Vrhbosansku nadbiskupiju\nEvropski sud za ljudska prava je danas objavio presudu u predmetu Vrhbosanska nadbiskupija protiv Bosne i Hercegovine koja se odnosi na propust nadležnih vlasti Srednjebosanskog kantona i Federacije BiH da izvrše odluku Doma za ljudska prava BiH od 9. maja 2003. kojom je utvrđeno da su nadležne vlasti u Federaciji BiH diskriminirale aplikanta u uživanju prava na slobodu vjere.\nObjavljeno 05.06.2018 15:00\nDom je naredio Federaciji BiH da osigura premještaj JU "Mještovite srednje škole Travnik" iz zgrade Gimnazije, te da vrati zgradu u posjed Vrhbosanskoj nadbiskupiji u roku od jedne godine.\nRadi izvršenja odluke Doma, Federacija BiH je u maju 2004. zaključila sporazum sa Vrhbosanskom nadbiskupijom kojim se obavezala da će predati zgradu Gimnazije u posjed najkasnije do 1. juna 2006. Nakon toga uslijedio je niz odluka kojima je Općina Travnik preuzela mjere u cilju izvršenja, a jedna od javnih škola je iseljena iz zgrade Gimnazije.\nUstavni sud BiH je 2012. utvrdio da FBiH nije provela odluku Doma za ljudska prava.\nVrhbosanska nadbiskupija je prošle godine pokrenula parnični postupak pred Općinskim sudom u Travniku radi predaje u posjed zgrade Gimnazije i isplate naknade na ime rente za njeno korištenje za period od februara 2014. do juna 2017. Općinski sud u Travniku je dosudio tužbeni zahtjev Vrhbosanske nadbiskupije u visini 270.360 KM na ime rente i 6.713 KM za troškove postupka. Općinski sud je naredio da prostorije škole budu predate Vrhbosanskoj nadbiskupiji u roku od 30 dana.\nEvropski sud je u današnjoj presudi zaključio da je došlo do kršenja člana 6. stav 1. Konvencije i člana 1. Protokola br. 1 uz Konvenciju, odnosno da nadležne domaće vlasti nisu izvršile odluku Doma od 9. maja 2003. Evropski sud je naredio nadležnim vlastima da odmah osiguraju potpuno izvršenje odluke Doma za ljudska prava.\nU tom pogledu, Evropski sud je podsjetio da je Općinski sud u Travniku već dosudio naknadu za odredeni period kako je aplikant i tražio. Sud je odbio da nagađa zašto aplikant nije tražio isplatu rente u punom iznosu za cjelokupan period neizvršenja, te je odbio zahtjev za naknadu materijalne štete. Evropski sud je dosudio Vrhbosanskoj nadbiskupiji 4.000 eura nematerijalne štete i 500 eura za troškove postupka.\nEvropski sud je istakao da su na osnovu njegove konačne presude nadležne vlasti u BiH dužne, ne samo da izvrše plaćanje dosuđenih iznosa na ime pravične naknade i troškova, već da pod nadzorom Komiteta ministara Vijeća Evrope utvrde generalne i individualne mjere u domaćem pravnom poretku koje će dovesti do otklanjanja utvrđene povrede prava. Sud je stoga naložio tuženoj Bosni i Hercegovini da mora odmah osigurati potpuno izvršenje odluke Doma od 9. maja 2003.


VUČIĆ O IZRUČENJU RADETE I JOJIĆA: Ovo je pitanje odnosa prema državi, ne dam da ponižavate Srbiju! | Novosti.RS\nNa pitanje novinara na B92 u emisiji Fokus, hoće li Jojić i Radeta biti izručeni Hagu, Vučić je rekao: "Imamo institucije, prošli put sudija Dilparić je odbio taj zahtev, jer se kod nas po zakonima predviđa mogućnost da se izručuju oni koji su optuženi za ratne zločine, ali ovi ljudi nisu optuženi za ratne zločine već za nepoštovanje suda".\n- Pitanje nepoštovanja suda je posao za srpske pravosudne organe, ali oni nisu želeli to, već su želeli politički pritisak. E, nema problema, sada ćete na taj politički pritisak da dobijete politički dogovor. Tako da kada to pošaljete SB da tamo nešto pametuju, ja ću da idem u SB da im odgovaram po tom pitanju, pa baš da vidim kako će to interesantno da bude, bas će lepo da bude i meni i njima - rekao je Vučić.\n- To nije pitanje odnosa prema zločinu već odnosa prema državi. Ne dam da ponižat drzavu Srbiju kao što ste je gazili i ponižavali decenijama. -naveo je predsednik. Vučić ističe da je ponosan na to što je čuvao mir i stabilnost, kao i na to što nijednog trenutka nije ugorizo srpske nacionalne interese i nije dozvolio bilo kome da ponižava Srbiju.\nAleksandar Vučić hag Vjerica Radeta Petar Jojić Sud u Hagu


Domaće organizacije | RNIDS\nPočetna / O nama / Članstvo u organizacijama i partneri\nRNIDS kao nacionalni internet registar redovno sarađuje i sa sledećim domaćim organizacijama:\nAkademska mreža Srbije\nJavna informaciono-komunikaciona ustanova AMRES je osnovana radi izgradnje, razvoja i upravljanja obrazovnom i naučno-istraživačkom računarskom mrežom Republike Srbije. AMRES je i registar delegiranih poddomena .AC.RS i .АК.СРБ, u okviru kojih je besplatna registracija naziva domena za sve akademske, obrazovne, naučno-istraživačke i srodne ustanove koje na to imaju pravo.\nKITeU obavlja stručne poslove koji se odnose na: projektovanje, usklađivanje, razvoj i funkcionisanje sistema elektronske uprave i informacionih sistema i infrastrukture organa državne uprave i službi Vlade Republike Srbije. Registar je delegiranih poddomena .GOV.RS i .УПР.СРБ, u okviru kojih je besplatna registracija naziva domena za sve državne organe koji na to imaju pravo. Državni organi su dužni da registruju svoje nazive domena unutar nacionalnih domenskih prostora .GOV.RS i .УПР.СРБ. Preko KITeU se dobija i pravo na registraciju rezervisanih naziva .RS i .СРБ domena za potrebe Republike Srbije i lokalnih samouprava.\nPKS je samostalna, nevladina, poslovno-stručna i interesna asocijacija pravnih i fizičkih lica koja obavljaju registrovanu privrednu delatnost. Kao organizacija koja okuplja domaću privredu, stalni je partner RNIDS-a u mnogim stručnim aktivnostima. Pri PKS deluje i Komisija za rešavanje sporova povodom registracije nacionalnih internet domena.


Britanska ministrica tvrdi da će dati ostavku zbog iračke krize - Index.hr\nBritanska ministrica tvrdi da će dati ostavku zbog iračke krize\nBRITANSKA ministrica za međunarodni razvoj Clare Short u nedjelju je zaprijetila da će dati ostavku, ako premijer Tony Blair povede Veliku Britaniju u rat protiv Iraka bez potpore druge rezolucije Ujedinjenih naroda (UN).\nMinistrica je to izjavila u razgovoru za radio BBC i time je postala prva članica Blairova kabineta koje je zaprijetila da će odstupiti s dužnosti zbog iračke krize.\nShort je članica ljevičarske Laburističke stranke, a ovim je potezom pojačala pritiska na premijera, koji se suočava s rastućim nezadovoljstvom javnosti, ali i vlastite stranke zbog potpore američkim nastojanjima da svrgnu iračkog predsjednika Sadama Huseina.\n´Neću podržati kršenje međunarodnog prava ili ovo potkopavanje\nUN-a i stoga ću dati ostavku´, kratko je kazala Short za BBC.\nMlađi član britanske vlade Andy Reed dao je u nedjelju ostavku na svoje dužnost, a postoji i nagađanja da bi još ostala četiri člana vlade mogla slijediti njegov primjer uoči narastajuće pobune u redovima Blairove Laburističke stranke zbog premijerove neupitne podrške SAD-u.\nNovo istraživanje javnog mijenja pokazalo je da samo 15 posto Britanaca podupire napad na Irak prije donošenja druge rezolucije UN-a.


SNIŠA MALI O BEOGRADSKOM METROU: Nikada nismo bili bliži realizaciji! - Informer\nTanjug | 03.02.2018. | 14:15\nSNIŠA MALI O BEOGRADSKOM METROU: Nikada nismo bili bliži realizaciji!\nIdeja izgradnje metroa u Beogradu traje decenijama, ali nikada nismo bili bliži realizaciji, izjavio je gradonačelnik Beograda Siniša Mali\nZa dve godine će početi izgradnja, a 2022. godine će se Beograđani voziti metroom, istakao je gradonačelnik.\nOn je ukazao da je Makiško polje najbolje mesto za prvu stanicu jer između ostalog tamo već postoji ranžirna stanica "Železnica Srbije".\n- To je najbolje mesto za depo koji je izuzetno bitan jer ne možete krenuti u realizaciju projekta dok ne postoji mesto gde će se vozovi održavati i parkirati.\nPrema njegovim rečima, Makiško polje ima dovoljno mesta, a kada pogledamo da je već druga stanica na Banovom brdu u Požeškoj, jasno je o koliko brzom i efikasnom prevozu se radi. To bi, dodao je, rasteretilo centar grada za količinu vozila koja u Beograd stiže iz pravca juga, odnosno iz Obrenovca, sa Ibarske magistrale, iz Železnika i Sremčice.\nGradonačelnik je podsetio da je ideja o izgradnji metroa u Beogradu stara decenijama, ali izrazio uverenje da nikada nismo bili bliži realizaciji, jer će 2020. godine početi izgradnja prve linije.\n- U pitanju su dve linije, prva duga 22, a druga 20 kilometara. Grad Beograd je po prvi put uradio potrebne analize i studije, neophodne za definisanje trase pomenutih linija. Prevashodno tu mislim na 'smart plan', odnosno 'Saobraćajni master plan grada Beograda' koji je usvojen prošle godine. Taj dokument pravi projekciju trenda razvoja grada do 2033. godine sa sadašnjim stanjem koje kaže da najveći broj putnika u gradu ide u smeru od juga ka severu - rekao je Mali.\nPrema njegovim rečima, to je definisalo prvu liniju metroa, "dok je prethodni gradonačelnik nastavio ideju iz sedamdesetih godina, kada je najveća gustina saobraćaja bila između Novog Beograda i starog dela grada".\nIpak, u ovom trenutku najveća frekvencija je od juga, tačnije od Makiškog polja, potom Banovo brdo i Sajam, koji je ubedljivo najopterećenija tačka u Beogradu, dodao je Mali. Prema njegovim rečima, po prvi put se pravi kombinacija metroa i BG voza, jer laki šinski sistem već postoji u Beogradu.\nPostojojeće linije BG voza, naveo je gradonačelnik, saobraćaju od Batajnice do Vukovog spomenika, od Vukovog spomenika do Ovče, a u aprilu kreće linija do Resnika.\n- Četvrta linija će povezivati Aerodrom "Nikola Tesla" sa Zemunom i Novim Beogradom. Tu liniju ćemo krenuti da gradimo veoma brzo i sa te četiri linije kombinovaće se dve nove linije metroa, što je veoma važno jer jedna linija metroa ne znači mnogo, već se vrednost čitavog projekta ogleda u mogućnosti kombinovanja prevoza i presedanja. Dve nove linije metroa se u potpunosti uklapaju sa postojećim linijama BG voza - istakao je Mali.\nOn je dodao da se najveći broj automobila i vozila javnog prevoza beleži kod Sajma i da će zbog toga taj deo grada prvi biti "pokriven linijom metroa".\n- Od Makiškog polja do Sajma koristimo postojeću infrastrukturu, deo od Beograda na vodi do centra grada je podzemni metro, kao i do Pančevačkog mosta i Mirijeva. Tako je 'pokriven' najopterećeniji saobraćajni pravac, zajedno sa tri linije BG voza i drugom linijom metroa, koja će se graditi od Ustaničke ka Zemunu i takođe biti povezana sa BG vozom - naglasio je gradonačelnik.\nOn je ukazao da bi prva linija metroa trebalo da bude završena 2022. ili 2023. godine, i da savremene tehnologije izgradnje ne predviđaju izgradnju od tačke A ka tački B, već se čitav projekat "napada" sa više strana i izgradnja ide dosta brže.\n- Linije metroa mogu ubrzano da razviju delove grada sa potencijalom za izgradnju velikog broja stambenih i poslovnih jedinica. 'Smart plan' za izgradnju metroa izradila je jedna od najboljih kompanija na svetu, londonski WSP, koja je između ostalog radila i na izgradnji njujorškog metroa. Slušajući struku krećemo u realizaciju projekta metroa, iako razumem da su pojedini građani izgubili veru po tom pitanju -rekao je Mali.\nStudija bi trebalo da se radi paralelno sa glavnim projektom 2019. godine, a već naredne bi usledio odabir izvođača radova i početak izgradnje.\n- Višedecenijski san Beograđana je pred realizacijom, a naš grad će nakon izgradnje metroa stati rame uz rame svetskim metropolama - zaključio je Mali.\nBeograd Siniša Mali gradonačelnik metro\nMALI: 2020. godine moguć početak radova na metrou!\nMALI: Završen projekat "Da se radi i gradi po tvom”, najviše glasova za domove zdravlja!


Fabregas negira odbijanje ugovora\nNaslov komentara: Fabregas negira odbijanje ugovora Sun Oct 19, 2008 7:49 pm\nCesc Fabregas je odbio tvrdnje nekih novina da je on odbio ponudjeni produzetak ugovora sa Arsenalom i ocijenio te price kao podvale i lazi.\nNekoliko novina je jutros objavilo pricu da je Spanac odbio novi ugovor, vrijedan oko 90,000 funti sedmicno sa duzinom trajanja do 2014. Prema tom ugovoru, Cesc bi bio najplaceniji igrac Arsenala ali je navodno odbio jer zeli sacekati da vidi da li postoji opcija prelaska u Spaniju na ljeto.\n"Prica u novinama prema kojoj sam ja odbio ugovor je netacna. Cijeli clanak je nista drugo do podvala i laz. Svi znaju da ja imam dugogodisnji ugovor sa klubom i da sam sretan ovdje. Fokusiran sam da odradim sto je moguce bolji posao za Arsenal" - rekao je u svom demantiju Cesc.\nNaslov komentara: Re: Fabregas negira odbijanje ugovora Mon Oct 20, 2008 7:19 pm\nI novinari nekada znaju biti smece!!!\nNaslov komentara: Re: Fabregas negira odbijanje ugovora Fri Oct 24, 2008 9:45 pm\nma u vecini slucajeva..........\nNaslov komentara: Re: Fabregas negira odbijanje ugovora


Udruženje u misiji pružanja pomoći Crkvi Svetog Nikole u Starom Slankamenu - Udruženja Milutin Milanković\nLink – Stari sajt\nKada pravoslavci obeležavaju novogodišnje i božićne praznike?\nNagrada „Kulturni obrazac“ potvrda uspešne godine za nama\nMilanković u Kulturnom obrazacu\nMilanković ponovo u Beču na „Rajskoj reci Fison“\nPrva Međunarodna konferencija “Život i delo Milutina Milankovića“\nSvečana osnivačka Skupština\nU Parlamentu Republike Srbije o klimatskim promenama\nUdruženje u misiji pružanja pomoći Crkvi Svetog Nikole u Starom Slankamenu\nSaradnja sa opštinom Inđija na realizaciji manifestacije Dani Milutina Milankovića – Čas nauke, koja je održana ove godine po četvrti put, poprimila je znatno širi okvir nego što to zahteva neposredna manifestacija. Zahvaljujući intenzivnoj saradnji i osmišljavanju novih sadržaja, posebno na razradi ideje o formiranju budućeg Istraživačkog centra „Milutin Milanković“ u Starom Slankamenu, koja je sve bliže realizaciji, došlo je do saradnje po drugim pitanjima\nJedan od najznačajnijih kulturnih i verskih objekata u Starom Slankamenu je pravoslavna crkva Svetog Nikole. Na Crkvi, koja je spomenik kulture od izuzetnog sadržaja, podignuta 1468. godine, u poslednje vreme javljaju se pukotine na zidu, što preti većim posledicama. Meštani Starog Slankamena, verski službenici i čelnici lokalne samouprave, poštujući angažovanje i posvećenost Udruženja i prepoznajući stručni potencijal raznog profila njegovog članstva, zamolili su za pomoć u sagledavanju mogućnosti sanacije objekta. Sa zadovoljstvom Udruženje se angažovalo i obezbedilo stručnjake koji su sagledali stanje i predložili mere za trajnu sanaciju problema koji se pojavio.\nPredsednik Upravnog odbora Udruženja, prof. dr Marko Ivetić i Drago Ostojić, stručnjaci iz oblasti hidrologije, sagledali su situaciju, predložili adekvatno trajno rešenje problema i ponudili stručnu pomoć u daljoj realizaciji na sanaciji.\nTim povodom, nakon liturgije u Crkvi Svetog Nikole u Starom Slankamenu, drugog dana Vaskrsa, organizovan je sastanak Episkopa sremskog Vasilija sa delegacijom Udruženja predsednikom Udruženja mr Slavkom Maksimovićem i predsednikom Upravnog odbora dr Markom Ivetićem. Uz zahvalnost Udruženju na pomoći, sagledani su dalji koraci koje treba preduzeti i zajednički konstatovana neophodnost hitne akcije na sanaciji objekta.\nGlasna tišina u Udruženju Milutin Milanković\nKlimatske promene u matematičkom obrascu\nLedeno doba – rešenje tajni


Nove prostorije Matičnog ureda Gradačac, za adaptaciju izdvojeno 220 hiljada KM - RTV SLON\nNove prostorije Matičnog ureda Gradačac, za adaptaciju izdvojeno 220 hiljada KM\nU Gradačcu su svečano puštene u rad nove prostorije Matičnog ureda Gradačac. Grad Gradačac je u sklopu ovog projekta adaptirao i savremeno uredio prostorije u skladu sa zahtjevima EU i propisima države BiH vezanim za zaštitu ličnih podataka, smještaj matičnih knjiga i matičnog registra.\nProstorije novog matičnog ureda sadržavaju pored šalter sale, posebno odvojen prostor za prijem stranaka u postupcima u kojima je potrebno osigurati privatnost, salu za vjenčanja i posebno odvojene prostorije za smještaj matičnih knjiga.\nKompletan prostor opremljen je videonadzorom, protivprovalnom, protivpožarnom zaštitom kao i ostalom propisanom opremom potrebnom za siguran smještaj matičnih knjiga i ličnih podataka. Projekat adaptacije prostorija iznosio je oko 220 hiljada KM i cjelokupan je finansiran iz budžeta Grada Gradačac.\nPrethodni članakBudžet institucija BiH za 2020. godinu će biti razmatran po skraćenom postupku\nSljedeći ČlanakCrno i bijelo: Budite uz nas i danas od 18:30 sati


Kosovo se sprema za arbitražu oko kršenja CEFTA sporazuma\nTekst: Bekim Bislimi Priredila: Amra Zejneli Loxha\nKosovo je spremno za odbranu u slučaju da Srbija pokrene arbitražu zbog odluke Vlade Kosova o uvođenju takse od 100 odsto na robu iz Srbije, poručuju kosovski zvaničnici. Vlada Kosova je ubeđena da će Kosovo da pobedi u tom slučaju, ali navode da tako nešto govori i da Srbija priznaje postojanje pravno-političkog nezavisnog entiteta.\nSrpski zvaničnici su saopštili da se razmatra pokretanje arbitraže, zbog „kršenja CEFTA sporazuma o slobodnoj trgovini uvođenjem taksi na robu iz Srbije“.\nSavetnik premijera Kosova Haljilj Matoši izjavio je za Radio Slobodna Evropa da je Vlada Kosova svesna mogućnosti arbitraže, ali i da je spremna da se odbrani zato što odluka vlade o taksi proizilazi upravo iz sporazuma CEFTA-e:\n„Odluka je doneta uz tumačenje sporazuma CEFTA-e, ali je doneta i radi nacionalne sigurnosti i u odbrani domaće proizvodnje. Prema tome, Vlada Kosova i premijer Ramuš Haradinaj ubeđeni su da bi na eventualnoj arbitraži pobedilo Kosovo. Ali, i sama činjenica da bi Srbija eventualno mogla da pokrene postupak arbitraže protiv Kosova, govori da ona priznaje postojanje nezavisnog političkog entiteta pod nazivom Republika Kosovo."\nKako je premijerka Srbije Ana Brnabić izjavila u četvrtak u Beogradu, pokretanje arbitraže je „jedini način da se u ovom trenutku zaštite interesi Srbije i da svi oni koji su potpisali sporazum snose posledice u skladu sa ugovorom koji su potpisali".\nBrnabić: Razmatramo pokretanje arbitraže jer Priština krši CEFTA sporazum\nNa najave Srbije reagovao je i ministar trgovine i industrije u Vladi Kosova Endrit Šalja, na čiji je predlog i uvedena taksa poručujući da „Srbija nema osnova da Kosovo pošalje na arbitražu“.\nPo njegovim rečima, odluka Vlade Kosova zasnovana je na činjenici da su ekonomski i trgovinski odnosi između Kosova i Srbije i BiH bili potpuno asimetrični zbog „političkih problema koje su te dve zemlje prouzrokovale“.\nOn je dodao da su Srbija i BiH konstantno uvodile neopravdane barijere na proizvode sa Kosova, što je bilo u suprotnosti sa CEFTA sporazumom. I pored toga što je Kosovo prijavljivalo takve slučajeve, CEFTA nikada nije reagovala, ističe se.\nEmruš Ujkani, profesor Evropskog prava na Univerzitetu u Prištini navodi da Srbija može da pokrene arbitražni postupak protiv Kosova, ali da rešavanje ovog problema putem arbitraže zahteva saglasnost dve strane da će prihvatiti odluke koje mogu biti posledica arbitražne odluke.\n"Srbija može da kaže da je Kosovo prekršilo CEFTA-u pozivajući se na odluku o taksi, ali na arbitraži Srbija ne može da sakrije činjenicu da je u kontinuitetu kršila taj sporazum, tako što je vršila diskriminaciju nad proizvodima poreklom sa Kosova", navodi Ujkani.\nOn objašnjava da je potpisnik CEFTA-e u ime Kosova bila UN administracija na Kosovu - UNMIK, te da su kosovske institucije u međuvremenu preuzele veće odgovornosti oko sporazuma, nasleđujući ih od UNMIK-a. On dalje smatra da će to otežati sprovođenje bilo kakve odluke o arbitraži onako kako to želi Srbija, ali s druge strane, samo obraćanje arbitraži prouzrokovaće posledice koje će "dodatno ojačati pravni subjektivitet Kosova".\n„Za Srbiju, odlazak na arbitražu putem UNMIK-a neće proizvesti bilo kakav pravni efekat na Kosovu. Dok bi pokretanje arbitraže protiv Kosova bila jedna nova okolnost, jer bi to osnažilo pravni subjektivitet Kosova, što Srbija ne želi da uradi“, kaže Ujkani.\nMogerini: Čim Kosovo ukine takse, sazvaću novu rundu dijaloga\nOn objašnjava da su se okolnosti promenile od kako je sporazum CEFTA-e u ime Kosova potpisao UNMIK, te da je, primera radi, nemoguće da UNMIK povuče odluku o taksi.\nKosovo je uvelo taksu od 100 odsto na robu iz Srbije i BiH krajem novembra prošle godine. Međunarodna zajednica oštro je kritikovala odluku vlade, pozivajući na njenu suspenziju kako bi se dala šansa Briselskom dijalogu o normalizaciji odnosa i postizanju konačnog sporazuma. Srbija odbija da taj dijalog nastavi dok je odluka o taksi na snazi.\nHaradinaj: Ne povezivati nastavak dijaloga sa taksom\nEvropska komisija pozvala Prištinu da hitno povuče takse\nAmbasada SAD: Suspendovati takse da bi se nastavio dijalog


Šta je Employee assistance program (EAP)?\nEAP je skraćenica za Employee assistance program, odnosno program pomoći zaposlenima. To je interventni program, osmišljen kako bi pomogao zaposlenima u rešavanju ličnih problema i problema na radnom mestu, koji mogu negativno uticati na učinak zaposlenih. EAP program pomoći je besplatan za zaposlene, a usluge se pružaju putem telefona, Skype ili Viberom.\nTokom kriznih situacija usled prirodne katastrofe, katastrofe izazvane ljudskim faktorom, pandemija virusa ili druga pretnja, zaposlen se teško mogu usredsrediti na posao i mogu doživeti negativan uticaj na profesionalni i lični život, sa simptomima kao što su anksioznost, briga, panika, bes, poremećaji raspoloženja, osećaj bespomoćnosti, socijalna izolacija, nedostatak koncentracije, problemi sa spavanjem i sl.\nKome je namenjen EAP?\nEAP pomaže kod ličnih i profesionalnih izazova na radnom mestu.\nKod problema povezanih sa poslom, EAP je anmenjenu sledećim situacijama:\nKod ličnih problema:\nTugovanje i gubitak\nStres, briga, panika\nPrilagođavanje na nove okolnosti\nKo mogu da budu EAP Konsultanti?\nEAP konsultant treba da ima preko 10 godina iskustva licenciranog psihoterapeuta u oblasti EAP-a što mu omogućava da pruži najbolju podršku poslovnim aktivnostima. Konsultanti treba da imaju iskustva u poslovnom, korporativnom okruženju i razumeju poslovno okruženje.\n''U proteklih 8 godina koliko postojimo, započeli smo i završili preko 10,000 sati ličnog i poslovnog razvoja kroz različite EAP programe.'', kaže naša sagovornica, psiholog Irena Werner.\nSvaki EAP je prilagođen poslovanju konkretne kompanije i potrebama zaposlenih, njihovom uzrastu. Svaki EAP prati plan promocije ka zaposlenima, i sistem izveštavanja. Obavezan je da čuva informacije kao strogo poverljive.\nŠta uključije EAP metodologija?\nEAP metodologija uključuje 24/7 SOS podršku – podršku od strane EAP konsultanata putem telefona, tzv. kratka forma pomoći i online podrška - 50 minuta podrška od strane EAP konsultanata putem telefona, Skype/Viber-a ili drugog komunikacionog kanala.\nUključeno je i izveštavanje koje uključuje kvantitativan i kvalitativni izveštaj o pozivima.\npsihologija psihoterapija za zaposlene\n⇐ Anksioznost izazvana korona virusom\nZdravi kod kuće za vreme pandemije ⇒\nAutor Psiholog Irena Werner\nIrena Werner je psiholog i licencirani RE & KBT psihoterapeut koji radi sa odraslima, adolescentima i decom sa različitim razvojnim problemima. Irena u radu sa klijentima pored standardnih tehnika za koje je stručnjak ko...\nEP041: Irena Werner, psiholog\nU 41. epizodi emisije TV Stetoskop na TV Zdravlje, razgovara...\nEP036: Irena Werner, psiholog\nU 36. epizodi emisije TV Stetoskop na televiziji Zdravlje, s...\nBilo koja osoba može oboleti od posttraumatskog stresnog por...


"Kadar da budem kadar" ove godine online - oradio.rs\n"Kadar da budem kadar" ove godine online\nCentar za razvoj karijere poziva studente da se prijave za učešće u programu "Kadar da budem kadar" koji će biti realizovan od 20. do 27. aprila u online formatu. "Kadar da budem kadar" obuhvata seriju treninga "mekih veština" koje drže iskusni predavači iz uspešnih kompanija i drugi profesionalci iz oblasti upravljanja i razvoja kadrova.\nPored treninga koji će studentima pomoći da postave temelje ličnog brenda, polaznici će moći da unaprede veštine komunikacije i prezentacije, a radiće i na razvoju kritičkog mišljenja i rešavanja poslovnih problema.\nProgram je besplatan i namenjen je studentima završnih godina osnovnih i master studija, kao i diplomiranim studentima Univerziteta u Beogradu (do dve godine nakon diplomiranja). Možete se prijaviti ovde do 17. aprila, a o statusu prijave organizatori će vas obavestiti 19. aprila prepodne!\nSvi treninzi u okviru programa su obavezni za odabrane polaznike, koji nakon završenog programa dobijaju sertifikat.\nProgram organizuje Centar za razvoj karijere i savetovanje studenata Univerziteta u Beogradu od 2010. godine.


BalkanMagazin :: Avionima bi se moglo upravljati slično kao i dronovima\nAvionima bi se moglo upravljati slično kao i dronovima\nponedeljak, 30. mart 2015 15:55\nTehnologija, kojom bi se mogla sprečiti tragični pad „erbasa“ kompanije Džermanvings, postoji već više godina ali stručnjaci prema njoj i dalje imaju dosta jake ograde\n(foto, Jetstream 31 sa kojim je izvršen eksperimentalni let gde je pilot upravljao samo kod poletanja i sletanja)\nPitanje koje se odmah pojavilo posle nedavne tragedije „erbasa“ (Airbus) kompanije Džermanvings (Germanwings) glasi: zar ne postoji tehnologija, kojom se slično dronovima, može upravljati letovima putničkih i transportnih aviona na daljinu? Britanski list Dejli mejl (The Daily Mail) tvrdi da tehnlogija kojom bi spoljni kontrolori mogli preuzeti kontrolu i sprečiti pad ovog aviona postoji već nekoliko godina. Međutim, (još) se ne koristi pošto stručnjaci za vazdušni saobraćaj imaju prema ovoj promeni, reklo bi se, revolucionarnoj u avio-saobraćaju, određene, ne baš male ograde.\nPilotska kabina aviona Jetstream 31\nProblematika boljeg obezbeđivanja letenja se izrazito nametnula posle terorističkih napada na SAD 11. septrembra 2001. kada su teroristi oteli avione i njima udarili na odabrane ciljeve (dva nebodera Svetskog trgovinskog centra i zgrada Pentagona). Američki i evropski prozvođači počeli su odmah raditi na obezbeđenju aviona protiv otmica pa su američke vlasti, pet godina potom izdale Boingu prvi patent za sistem automatskog upravljanja avionima koji niko unutar aviona ne može isključiti. Sistem koji bi se, na primer, sam aktivirao ukoliko bi napadač pokušao na silu da uđe u pilotsku kabinu, mogli bi pokrenuti, pored pilota u avionu, kontrolori leta sa zemlje ili neki drugi ljudi zaduženi za bezbednost leta. Trasu leta bi potom preko radio-talasa zadao upravljački centar sa zemlje, a bezbedno pristajanje na aerodromu bi garantovali automatski mehanizmi.\nPredstavnici Boniga su tada tvrdili da bi svi avioni na svetu mogli biti opremljeni ovim sistemom do 2010. godine ali to nije bilo prihvaćeno i uvedeno.\nRazloga za to je više. Piloti se boje za svoj posao i zato su listom protiv uvođenja sistema automatskog upravljanja. Avio-kompanije strahuju od hakera koji bi se mogli ubaciti u veze centra na zemlji sa avionima i preuzeti kontrolu nad letilicama i sudbinama putnika. A i ovde igra\nodređenu ulogu ljudski faktor: nijedan navigator-kontrolor sa zemlje ne može videti sve ono što vidi pilot u kabini.\nIdeja da se ogromnim avionima, sa stotinama ljudi koje prevozi prepunim vazdušnim koridorima, upravlja bez pilota izaziva kod vlasti u avio-saobraćaju razumljive bojazni iako se upravljanje bespilotnim letilicama poslednjih godina toliko raširilo da se počelo i s njihovom regulacijom. A obavljeni su i prvi letovi transportnih aviona kojima je upravljano sa zemlje. Dejli mejl s tim u vezi pominje posebno let aviona Džetstrim (Jetstream) sa 16 mesta, u kome je sedeo pilot i upravljao njime samo prilikom poletanja i sletanja.


Vila Mihalis – Athos Travel\nOpis: Nalazi se u mirnijem delu Vasilikija.Vila raspolaže dvokrevetnim i trokrevetnim studijima, kao i dvokrevetnim studijima sa pomoćnim ležajem.\nSvaka smeštajna jedinica u svom sastavu ima čajnu kuhinju, kupatilo ( TUŠ/WC ), TV,balkon. Vila raspolaže klima uređajem čije se korišćenje doplaćuje na licu mesta 5 € dnevno po studiju ). Svaka soba ima peškire.Gostima je na raspolaganju besplatan WI-FI.\n• Termini označavaju datum polaska iz Beograda\n1. Dan – Polazak iz Beograda u poslepodnevnim časovima sa dogovorenog mesta (proveriti 3 dana pre putovanja tačno vreme i mesto polaska autobusa). Polazak iz Niša sa velikog parkinga kod Tempa (proveriti 3 dana pre putovanja tačno vreme i mesto polaska autobusa).Noćna vožnja kroz Srbiju i Makedoniju prema Grčkoj.\n• deca od 2 – 12 godina u pratnji dve punoplatežne osobe plaćaju 50 € (imaju sedište u autobusu, nemaju krevet)\n• za klima uređaj – 4 do 7€ dnevno po smeštajnoj jedinici (odnosi se za smeštajne objekte koji poseduju klima uređaj, a korišćenje nije uključeno u cenu) – doplata se vrši na licu mesta.\n(uz doplatu od 1.5% po mesecu, na deo koji se plaća odloženo).


Srdačni odnosi: Vučić i šeik Muhamed\nPoseta šeika Beogradu predstavlja konkretizaciju dogovora napravljenih prilikom posete čelnika srpske vlade Abu Dabiju tokom protekle jeseni. Šeiku su predati projekti za „Jat“, PKB, poljoprivredu, ali i ua navodnjavanje u Vojvodini, saznaje “Blic”.\n- Ovo je bio samo okvirni sastanak na kome su šeiku predočeni svi projekti, a njihove kompanije bi sada trebalo da uđu u konkretne aranžmane. Šeik je rekao da će dati podršku za svaki dogovor - kaže za “Blic” sagovornik dobro upućen u dešavanja na samom sastanku.\nPrinc Muhamed je tokom sastanka u zgradi Predsedništva Srbije izrazio posebno interesovanje za domaći agrar i visoke tehnologije, zatim za vojnu tehnologiju i energetiku.\nPosle sastanka u zgradi Predsedništva Srbije sa državnim vrhom, šeika Muhameda bin Zajed al Nahjana je kroz najuži centar Beograda proveo prvi potpredsednik Vlade Aleksandar Vučić.


RTV BUGOJNO - Održan sastanak potpredsjednice FBiH i direktora JP Ceste FBiH sa delegacijom Općine Bugojno\nOdržan sastanak potpredsjednice FBiH i direktora JP Ceste FBiH sa delegacijom Općine Bugojno\tIstaknuto\nU kabinetu potpredsjednice FBiH održan je sastanak potpredsjednice FBiH dr. Melike Mahmutbegović, direktora JP Ceste Federacije BiH Ljube Pravdića i delegacije Općine Bugojno.\nDelegaciju Općine Bugojno činili su: Hasan Ajkunić načelnik Općine Bugojno, Amir Šečibović zastupnik u Skupštini SBK, Zdenko Antunović savjetnik ministra za prostorno uređenje u Vladi FBiH, Igor Vrljić predsjedavajući OV Bugojno, Salih Gurbeta zamjenik predsjedavajućeg OV Bugojno i Adis Mašić direktor JP za stambeno komunalne djelatnosti i lokalne puteve d.o.o. Bugojno.\n-Želim da se zahvalim našoj potpredsjednici FBiH što je sazvala ovaj sastanak, vezano za jednu aktuelnu i jedno od važećih pitanja i najvećih projekata općine Bugojno, rješavanje pitanja obilaznice. Želim da se zahvalim direktoru JP Ceste FBiH Ljubi Pravdiću koji je sa svojim timom ovdje bio, a mi smo došli zakonodavno izvršne vlasti na poziv naše potpredsjednice FBiH. Nakon ovog sastanka u 2017. godini planira se rekonstrukcija našeg Vrbaskog mosta, u 2018. godini ako Bog da planira se tenderska dokumentacija za završetak četvrte faze obilazanice Novi Travnik – Bugojno, te malim projektima koji su vidljivi u cilju poboljšanja saobraćajne sigurnosti za naše građane, posebno navedena lokacija pored osnovnih škola Druge, Treće i škole u Bristovima. Vjerujem da ćemo nakon ovog sastanka početi sa implementacijom novih projekata – kazao je Hasan Ajkunić, načelnik Općine Bugojno.\n-Danas smo na poziv potpredsjednice FBiH i sa izaslanstvom Općine Bugojno razgovarali o problematici infrastrukture, prije svega o nastavku izgradnje obilaznice Bugojno i izgradnji mosta na ulazku u Bugojno na magistalnoj cesti M16.4. Kao što je poznato obilaznica je ušla u program organizacije magistralnih cesta JP Ceste. Očekujemo da će proći način akciza, da ćemo dobiti sredstava za rješavanje imovinsko-pravnih odnosa. U našem planu je da početkom 2018. godine raspišemo konkurs za izgradnju zaobilaznice Bugojno čija realizacija se finansira iz kredita EBRD. Predviđeni budžet je 1,150.000 eura za izgradnju, plus eksproprijacija koja treba da se realizira iz naših sredstava.\nPlanirana je izgradnja mosta preko rijeke Vrbas, gdje je predviđeno oko 540.000 eura. Imamo završenu projektnu dokumentaciju, očekujemo da ćemo u sedmom ili osmom mjesecu raspisati natječaj za rekonstrukciju mosta. Uz to dotakli smo se i drugih problema magistralnih cesta u općini Bugojno i dogovorili se da ćemo sukladno raspoloživim sredstvima realizirati projekte po prioritetima, rekao je Ljubo Pravdić, direktor JP Ceste Federacije BiH.\nViše iz kategorije: « Obilježeno šest mjeseci od stradanja studentica Selme Agić i Edite Malkoč\tMahmutbegović: Žrtve Ahmića ne smiju biti zaboravljene »


Kriminologija - Evropski univerzitet "Kallos" Tuzla\nTokom prethodnog vijeka kriminologija je dokazala svoju naučnu neophodnost i važnost. Efikasna borba s kriminalom više nije moguća bez korišćenja znanja i istraživanja iz oblasti kriminologije, odnosno bez obrazovanih stručnjaka za ovu oblast.\nKriminal kao i društvo je živ, stalno se mijenja, te je stvaralački pristup ovom problemu imperativ uspeha u njegovom suzbijanju i sprječavanju.\nKriminologija studentima treba da pruži osnovne informacije o ovoj nauci, njenom predmetu i sadržaju. Činjenica je da se ova nauka u BiH razvijala bilo u okviru krivičnog prava, bilo sociologije, dosta brzo i da je na univerzitetima bez otpora stekla status akademske discipline govori o njenoj važnosti, odnosno o činjenici da je akademska zajednica prepoznala važnost ove nauke.\nIntegralni strategijski menadžment\nHemija za studente stomatologije i farmacije


Majke povele noć ispred crnogorske vlade - Dnevni list Danas\nMajke povele noć ispred crnogorske vlade\nViše od 100 žena, koje traže da se ne smanjuje naknada za majke sa troje i više dece, prenoćilo je ispred zgrade Vlade Crne Gore pošto su obaveštene da će ih premijer Crne Gore Duško Marković primiti tek sledeće nedelje, preonsi Srna.\n0Piše: Danas Online 17. februara 2017. 10.10\nKako se navodi, jake policijske snage i dalje obezbeđuju ulaz u Vladu, a žene su poručile da će biti istrajne i da neće dozvoliti da im naknade budu smanjene. Jedna od organizatorki protesta Željka Savković zamolila je sinoć okupljene žene da se mirno raziđu, ali su one odlučile da ostanu pred zgradom Vlade.\nOko hiljadu majki kojima su umanjene naknade za troje ili više dece okupilo se juče u podne ispred zgrade Skupštine Crne Gore, a potom i Vlade, tražeći povlačenje Zakona o smanjenju naknada za majke sa troje i više dece. One traže i ukidanje odredbe kojom im se smanjuje pravo na doživotnu naknadu.\ncrna gora, protest majkiPodgorica


Cilj je, kako je rekao za kanal TV Vesti, da se održe epidemiološke mere, kontroliše nošenje maski i držanje rastojanja.\nObjašnjava da je redar u obavezi da se obrati Sekretarijatu za insekcijske poslove ili Komunalnoj milici ukoliko neko odbije da stavi masku ili odbije da se pridržava bilo kog drugog pravila nakon upozorenja redara.\n- U interesu svih nas je da ove mere funkcionišu. Sa jedne strane, ti objekti će moći da rade i privređuju, a sa druge, samo tako ćemo biti bezbedni - rekao je Radojičić.\nNavodi i da je primetan pad broja zaraženih, ali i da je kratkoročni cilj da brojevi padnu na 500 dnevno.\n- Bez obzira na sve okolnosti, postoji rizik od sledećeg talasa. Tendencija je da će na leto biti mirno, ali zabrinjava period od septembra, kada ne znamo šta nas očekuje. Ljudi koji poznaju ovu tematiku upozoravaju da se i nakon vakcinacije treba pridržavati svih mera. Naš cilj je da vakcinišemo što veći broj ljudi, da stignemo do procenta od 70 do 85 odsto vakcinisanih i na taj način steknemo kolektivni imunitet - precizirao je gradonačelnik.\nOn je objasnio da će mere biti postepeno ukidane, ali da je situacija i dalje mnogo ozbiljnija nego što se čini, jer ceo svet je u velikoj izolaciji.\n- U narednom periodu ćemo moći da dozvolimo i okupljanja u zatvorenom prostoru, pod uslovom poštovanja propisanih mera. Zaključci u medicini su često povezani na statistikom. Tako je i sa ovim virusom. Ukoliko za primer uzmemo dve osobe među kojima je nedovoljno rastojanje i ne nose maske, statistika jasno ukazuje da će stepen verovatnoće zaražavanja biti mnogo veći - navodi gradonačelnik.\nDodaje da je važno da se građani pridržavaju nošenja maski u baštama ugostiteljskih objekata, te dodaje da one imaju smisla čak i ako smanje mogućnost zaraze makar za pet odsto.\n- Treba biti oprezan i samo tako ćemo izaći iz ove situacije - rekao je Radojičić.\nGradonačelnik kaže i da će Dani Beograda biti obeleženi od 16. do 19. aprila, a da je ogov puta akcenat na 19. veku i sećanju na kneza Mihaila Obrenovića.\n- Ova manifestacija se u kontinuitetu obeležava od 2002. godine. Ove godine će to biti organizovano uz poštovanje svih epidemioloških mera, vodeći računa o broju prisutnih ljudi. Biće organizovan niz šetnji i izložbi - naveo je Radojičić. Šetnje su tematske i obilaziće se istorijske znamenitosti na Terazijama, ali i objekti koji su arhitektonska rešenja Jelisavete Načić, prve žene arhitekte u Beogradu. Između ostalog, biće organizovana i izložba Mome Kapora, izložba fotografija izgradnje Novog Beograda, radnika i učesnika u omladinskim radnim akcijama.\n- Cilj je da se podsetimo bitnih datuma jer bez sećanja na istoriju grada, nema ni budućnosti - zaključio je Radojičić.\nTropske temperatute "okovale" su čitavu zemllju, a ništa nije bolje ni u prestonici gde se živa ovih dana gotovo ne spušta ispod 30 stepeni ni tokom noći, zbog čega je narandžasti meteo alarm uveliko na snazi.


Prva runda pregovora direktora GM-a sa zvaničnicima Opela završena bez rezultata\n10 Nov 2009 - 14:03 Vesti Link\nPrva runda pregovora direktora "Dženeral motorsa" (GM) Frica Hendersona sa zvaničnicima "Opela", koji je u vlasništvu tog nekadašnjeg američkog autogiganta, okončana je bez jasnog plana za budućnost pet fabrika te firme u Nemačkoj, sa više od 25.000 radnika, ali i za sudbinu 50.000 radnika u evropskim pogonima posrnule američke kompanije.\nHenderson je na evropskoj turneji, samo sedmicu dana pošto je GM iznenada odlučio da ne proda većinski paket "Opela" konzorcijumu kanadske "Magne" i ruske "Sberbanke", juče razgovarao sa rukovodstvom te firme u Riselshajmu, u blizni Frankfurta, a danas će imati više susreta, uključujući i sastanak sa šefom radničkog saveta kompanije.\nPrethodno najavljenu prodaju "Opela" kanadsko-ruskom konzorcijumu snažno su podržavali nemačka vlada i radnici "Opela" - vlada je bila spremna da odobri 4,5 milijardi evra kredita kao podršku sporazumu sa "Magnom", a radnici su bili spremni da se odreknu povećanja plata.\nNemački ministar privrede Rajner Bruderle izjavio je televiziji ZDF u nedelju da još nije izvesno da li GM može da ponudi održiv koncept za svoje evropske pogone u kratkom roku. "Vrlo sam skeptičan kada je u pitanju sposobnost kompanije, koja je do sada loše radila, da preko noći izadje sa novim idejama", ocenio je Bruderle i dodao da nema nikakvih garancija da bi GM mogao da dobije bilo kakvu pomoć od nemačke vlade za svoj plan stabilizacije.


Struja će uskoro poskupeti do 10% – ICR\nStruja bi u 2011. godini trebalo da poskupi najviše do 10 odsto, ocenio je ministar trgovine i usluga Srbije Slobodan Milosavljević, dok je ministar energetike Petar Škundrić istakao da bi Srbija cenu električne energije u narednih nekoliko godina trebalo da podigne za 60 odsto.\nI u Elektroprivredi Srbije takođe vlada mišljenje da bi do 2013. godine trebalo da struja bude skuplja za pomenutih 60 odsto. Kada je tekuća godina u pitanju, sva je prilika da će njena cena biti podignuta krajem grejne sezone, i to za 10 odsto najviše, što je nedavno istakao i premijer Mirko Cvetković, rekaviši da će poskupljenje uslediti u aprilu.\nEPS je inače krajem prošle godine i zvanično od Agencije za energetiku zatražio poskupljenje električne energije za 15 odsto, čak je postojala mogućnost da se na poslednjoj sednici u 2010. godini razmatra ovo pitanje, ali se zbog dobro poznatog ekonomskog momenta odustalo. Ipak, u Vladi preovlađuje mišljenje da Elektroprivredi treba dozvoliti podizanje cene od 10 odsto, i to za celu 2011. godinu. To je potvrdio i ministar Milosavljević, rekavši da će tokom 2011. godine biti jedna korekcija cene električne energije, ali da to sigurno neće biti onoliko koliko EPS očekuje, a to je 15 do 18 odsto.\nOn je naglasio da će korekcija cene struje u Srbiji biti tek kada neplatiše i oni koji jednim delom prouzrokuju lošije rezultate u poslovanju EPS na neki način budu primorani da izmire bar jedan deo svojih obaveza.\nS druge strane, ministar energetike Petar Škundrić ocenio je da bi cenu struje u Srbiji u narednih nekoliko godina trebalo postepeno uskladiti sa cenama u regionu. Škundrić je u intervjuu agenciji Beta kazao da je Srbija zemlja sa najnižom cenom električne energije u regionu i Evropi i da je najpribližnija cena struje u regionu za 60 odsto veća nego u Srbiji.\n– Ne smatram da bi trebalo sada da podignemo cenu struje za 60 odsto, već da u narednih nekoliko godina, u vreme snažnog investicionog ciklusa, treba izvršiti punu harmonizaciju cena, jer bi time ubrzali ne samo podizanje novih energetskih kapaciteta već i privredni razvoj u Srbiji – kazao je ministar.\nOn je dodao da je to potrebno i zbog potencijalnih investitora, koji bi trebalo da budu strateški partneri u izgradnji novih energetskih pogona. Struja u Srbiji je poslednji put poskupela u martu 2010. godine, u proseku za 10 odsto, a pre toga je poskupela u avgustu 2008. godine, u proseku za 8,9 odsto.\nI pre martovskog poskupljenja lomila su se koplja oko toga da li cenu električne energije treba podizati, dugo se većalo, a zatim je odobreno poskupljenje od 10 odsto. Ipak, EPS nije odustao od drugog poskupljenja u 2010. godini.\nOvo preduzeće je u toku prošle godine planiralo još jedno poskupljenje od 10 odsto u septembru, pa su iz kompanije podneli i zvaničan zahtev za poskupljenjem, ali je Vlada odlučila da ne odobri podizanje cene.\nMaloprodajni objekti nisu obavezni da uvode HACCP standard


Štednja u stranom novcu - Vladimir Gligorov - Peščanik\nŠtednja u stranom novcu\nZašto se štedi u stranom novcu, uglavnom u evrima? Zato što se uvek štedelo u stranom novcu, objašnjava se. To je neubedljivo.\nIskustvo pa i navika sigurno nisu nevažni, ali očekivanja imaju mnogo veću težinu kada se štedi jer je to buduća potrošnja, pa je važno koliko će današnja štednja vredeti sutra, a ne koliko je vredela juče. Uz to, bar kada je reč o monetarnoj politici, nema mnogo smisla pozivati se na prošlost jer se ona ne može izmeniti, pa ako centralna banka zaista veruje da se štedi u evrima zato što se uvek štedelo u stranom novcu, tada bi ona, centralna banka, bila nemoćna da osnaži poverenje u domaći novac, pa nema osnova očekivanjima da će to biti njena politika.\nNa osnovu čega je lako zaključiti zašto se štedi u stranom novcu: zato što nedostaje poverenje u centralnu banku. U tome Srbija nije izuzetak. Neke centralne banke to razumeju, pa se odlučuju za fiksni kurs, što je isto, ako se sprovodi disciplinovano, kao da se odgovornost za monetarnu politiku prenese na neku stranu centralnu banku. Druge se zemlje odlučuju za ciljanu inflaciju, čime stavljaju na znanje da nameravaju da povrate ili steknu poverenje u sopstvenu centralnu banku.\nNo, da bi se poverenje zaista povratilo, potrebno je da se ciljevi ostvaruju, a to znači da se inflacija stavi pod kontrolu. Opet, centralne banke koje veruju da ne mogu da povrate poverenje, obezbeđuju nisku stopu inflacije fiksnim kursem, ako su, naravno, za to sposobne. Uzmimo, međutim, da centralna banka, kako se čuje iz Narodne banke Srbije, vodi računa i o privrednom rastu i o stabilnosti dinara to neće povećati poverenje da joj je prvenstveni cilj niska stopa inflacije. Nedostatak poverenja u centralnu banku je nedostatak poverenja u dinar, pa se štedi u stranom novcu.